Slab marketing koči kola budućnost - Vijesti Banja Luka\nSlab marketing koči kola budućnost\n14. Septembra 2017. Banjaluka Nezavisne Novine 0\nFoto: Ilustracija | Slab marketing koči kola budućnost\nN.N. 14.09.2017 08:57\nBERLIN – Svaki ljubitelj električnih automobila u Evropi na pitanje zašto je prodaja "kola budućnosti" slaba odgovoriće da je to zbog nedovoljog broja punjača i visokih cijena.\nMeđutim, novo istraživanje ukazuje da su za slabu prodaju krivi i loš marketing, dug period isporuke i veoma ograničen izbor modela električnih automobila.\nKada je riječ o broju modela, na taj problem dijelom će odgovoriti njemački proizvođač "Volkswagen" koji je najavio da će do 2030. ponuditi električne verzije svih svojih 300 modela vozila. U Evropi je u prodaji samo 20 električnih automobila na baterije (BEV) u poređenju sa 417 modela na benzin i dizel, pokazalo je novo istraživanje nevladine organizacije "Transport i životna sredina" (Transport and Environment, T&E).\n"Istraživanje je takođe pokazalo da nekih modela uopšte nema u prodajnim salonima, dok se na isporuku drugih predugo čeka zbog nedovoljnih proizvođačkih kapaciteta", navodi T&E.\nPodaci koje je ta organizacija analizirala ukazuju da "proizvođači jedva da se i trude da prodaju električna vozila, što dokazuju mali troškovi za marketing". U Njemačkoj, Francuskoj, Velikoj Britaniji, Španiji, Italiji i Norveškoj proizvođači automobila u prosjeku troše samo 2,1% budžeta za marketing za vozila s nultom emisijom i 1,6% za plugin hibride.\nTi podaci ukazuju da se oni ne trude aktivno da privuku nove potrošače iako istraživanja pokazuju da "oko 30% njemačkih, britanskih i francuskih potrošača danas razmišlja o kupovini električnog automobila".\nIzuzetak je Norveška, gdje je danas svako treće prodato novo vozilo električno i gdje su izdaci za reklamiranje električnih kola na baterije znatno veći. Istraživanje pokazuje da BMW troši 24% budžeta za promociju tih automobila u Norveškoj, a "Daimler" 14%. Organizacija T&E zaključila je da će se prodaja električnih vozila neizbježno smanjiti u većem dijelu Evrope jer analize ukazuju da je prodaja električnih ili automobila s nultom emisijom štetnih gasova upola manja od prognoziranog ili nivoa koji su obećavali proizvođači. Autoindustrija je, u prosjeku, namjeravala da joj 3,6% prodaje budu električna kola, ali je postigla samo 1,7%.\nDrugo istraživanje, čije rezultate je Evropsko udruženje proizvođača automobila objavilo u junu, pokazalo je da je tražnja "vozila s alternativnim gorivom" u Evropskoj uniji porasla za 37,6%, na 212.945 komada, u prvom kvartalu 2017. nakon umjerenog rasta posljednjih mjeseci 2016.\nBroj električnih vozila povećan je za gotovo 30%. Međutim, uprkos velikom rastu, udio kola s alternativnim gorivom i dalje je mali i tek dvadeseti novi automobil koristi alternativno gorivo.\n"Volkswagen" je saopštio 11. septembra da će do 2030. godine ponuditi električne verzije svih svojih 300 modela vozila. Kompanija koju dvije godine potresa skandal sa softverom koji je varao testove izduvnih gasova vozila sa dizel motorima, ponudiće električne ili hibridne verzije za svaki model svojih 12 marki "Audi", "Porsche", "Škoda", "Seat" i drugi, u šta će investirati 20 milijardi evra, izjavio je direktor Matijas Miler.\nVW će do 2025. godine ponuditi 80 novih električnih automobila, odnosno 50 sa 100% električnim pogonom, a 30 s kombinovanim, hibridnim.\nAli, VW zasad neće odustati od motora s unutrašnjim sagorijevanjem. "Smatram da će još dugo u čitavom svijetu motori s unutrašnjim sagorijevanjem koegzistirati s električnim" rekao je Miler.\nMarketink Električna vozila Automobil\nPolicajac zaustavio saobraćaj da spasi mačku\nPrehranu prema tri tipa metabolizma, saznajte koji je vaš


Ramić: U 2020. godini sedam miliona KM više za podršku razvoju i održivom povratku!\nFederalno ministarstvo raseljenih osoba i izbjeglica predstavilo je planirana izdvajanja za podršku povratku, koja su u usvojenom Budžetu Federacije BiH za 2020. godinu, uvećana za sedam miliona KM u odnosu na prošlu godinu.\nTim povodom federalni ministar Edin Ramić je izjavio da je ovim važnim iskorakom potvrđena spremnost Vlade Federacije BiH da dodatno podrži usmjerenje ovog ministarstva prema zapošljavanju i stvaranju prilika za novu generaciju povratnika.\nIz ovog ministarstva naglašavaju da su javni pozivi realizirani u 2019. godini pokazali da postoji znatno veći interes za realizaciju razvojnih projekata od sredstava koja su bila na raspolaganju.\nPlanirana uvećanja su usmjerena na podršku zapošljavanju, mladim povratnicima, stipendije studentima, subvencioniranje prevoza učenika, izgradnju infrastrukture, ali i podršku vjerskim zajednicama.\n-U proteklom mandatu imali smo dobru saradnju sa svim vjerskim zajednicama. Rezultat saradnje je realizacija projekata vrijednih oko sedam miliona KM i veliki broj završenih i opremljenih vjerskih objekata. Primjerom u praksi smo pokazali važnost nediskriminacije i jednakog tretmana svih zajednica, te se nadam da će i drugi pratiti takve dobre prakse – rekao je Ramić.\nFederalno ministarstvo raseljenih osoba i izbjeglica u transferu izdvaja posebna sredstva za realizaciju programa u regiji Srebrenica, za što je planirano uvećanje od jedan milion KM u narednoj godini.\n-Sredstva za povratak su sada usmjerena ka razvoju, te želimo ohrabriti učešće u tome. Sada imamo na raspolaganju 30 miliona KM za povratak, pozivamo da na svaku tu marku pomoći osiguramo barem marku ulaganja privatnih investitora, poduzetnika ili lokalne zajednice. Vrijeme je da na održivi povratak ne gledamo kao na socijalnu oblast, već kao priliku za razvojne projekte i zadržavanje ljudskog potencijala, nova ulaganja i važne razvojne prilike za svako mjesto širom BiH – kazao je Ramić, saopćeno je iz Federalnog ministarstva raseljenih osoba i izbjeglica.


Hotel Lazure u duhu Lazareta\nRuska kompanija „Imperio Holding Ltd“ koja u istorijskom kompleksu Lazaret u Meljinama gradi hotel Lazure poštuje dinamiku i rokove završetka poslova, a prošle sedmice započela je radove u hotelskoj marini koja bi trebalo da bude otvorena u junu naredne godine, dok je završetak projekta, čija je vrijednost oko 70 miliona eura, najavljen za početak 2019. godine.\n– Sada je važno da dobijemo dozvolu od Opštine Herceg Novi za čišćenje korita rijeke Nemila i za rekonstrukciju starog mosta, koji spaja jadransku magistralu i ulicu Braće Pedišića, a koji je sada zatvoren. Kada most bude popravljen, to će koristiti i lokalnom stanovništvu – ocijenila je menadžerka projekta Anja Martinova.\nDepadans hotela Lazure biće izgrađen iza istorijske zgrade Lazareta, a u kompleksu je planiran i podzemni parking. U kompleksu će biti i spa centar sa zatvorenim i otvorenim bazenima, nekoliko vrsta sauna… Marina će biti kapaciteta 220 vezova za plovila od 5 do 30 metara i biće dostupna za sve zainteresovane.\nNa gradilištu je trenutno oko 130 radnika, a kad kompleks bude otvoren predviđeno je da će uposliti 70 ljudi.\n– Švajcarska kompanija „Sofos Hotels“ pokriće sve aktivnosti pred otvaranje kompleksa o čemu je već potpisan i ugovor. Nema sumnje da će naš hotel moći da ispuni najviše međunarodne standarde zahvaljujući impresivnom iskustvu i reputaciji ove kompanije u industriji hotelskog menadžmenta-kazala je Anja Martinova.


Liga šampiona 2019/20 najava | MTELBA\nNajvredniji pehar u svijetu fudbala ponovo je u igri, mnogo pretendenata na njega, ali samo jedan klub će se na kraju radovati. Pod pritiskom su Mesi i Pep, nije daleko ni Ronaldo sa Juventusom, dok možda ovo odgovara onima "iz sjenke".\nFoto: Guliver/Matthias Hangst/Bongarts/Getty Images\nPonovo je vrijeme za najbolji fudbal!\nLiga šampiona 2019/20 počinje ovog utorka, a titulu šampiona brani Liverpul. Nevjerovatni tim Jirgena Klopa prošle sezone iznenadio je sve pohodom na "ušati" pehar, posebno što su šokirali Barselonu nakon poraza od 3:0 u prvom meču...\nIpak, još jednom se potvrdilo da je Liga šampiona "magično takmičenje" u kom je zaista sve moguće, pa i da nadoknadite toliku prednost, da "izbacite" favorita i boljeg od sebe.\nVidjećemo šta nam donosi nova sezona najelitnijeg UEFA takmičenja u kome će ponovo učestvovati i Crvena zvezda, koja je smještena u grupu sa Totenhemom, Bajernom i Olimpijakosom, dok vas podsjećamo da sve utakmice možete pratiti na kanalima TV Arena Sport.\nTeško je u septembru označiti "favorita broj jedan", posebno što je trka za šampiona Evrope nikad izjednačenija, ali se može grupisati nekoliko glavnih kandidata...\nMeđu njima je svakako Barselona, koja (pre)dugo čeka na titulu Lige šampiona, i bez nje je od 2015. godine, a ko zna - možda je ovo i poslednja prilika da tim sa "Nou kampa" ubijedi Lionela Mesija da ostane u ovom klubu, a ne da potraži izlaz iz ugovora - i to besplatno - na koji ima pravo.\n/SEZONA MOŽE DA POČNE - U ZVEZDI SU SPREMNI ZA LIGU ŠAMPIONA/\nJoš jedan od klubova kojem "gori pod nogama" je i Mančester siti, mada je bolje reći da je u takvoj situaciji njihov trener Pep Gvardiola.\nPo mišljenju mnogih i najbolji trener svih vremena nije imao uspjeha u Ligi šampiona otkako je napustio Barselonu, što znači da je posljednji put igrao finale još 2011. godine. Imao je tri polufinala sa Bajernom, nije se proslavio ni sa Sitijem, a uz nova pojačanja (Rodri, Kanselo...) očekivanja su ponovo visoka, pa ćemo vidjeti da li će dominaciju Engleskom potvrditi i u Ligi šampiona.\nIz reda "ranjenih" timova možemo dodati i Real Madrid, najuspješniji klub u istoriji ovog takmičenja (13 titula), koji je nakon trogodišnje dominacije - usporio prošle godine.\nBolno otrežnjenje došlo je protiv raspoloženijeg Ajaksa, gdje se jasno pokazalo da su se ovi igrači Real Madrida zasitili uspjeha, a vidjećemo da li će ih jedan bolan poraz, i dolasci igrača poput Edena Azara, Luke Jovića i Edera Militaoa - bar malo podići u ovoj sezoni.\nZa sada nisu pronašli svoju igru kod Zinedina Zidana, ali takmičarska godina je duga i navikli smo da Real Madrid najbolje igra "proljećne mjesece".\nI kada je najvažnije.\nS njima u grupi "A" se nalazi i Pari sen Žermen, koji je prethodnih godina figurirao kao jedan od glavnih kandidata za titulu, međutim posle bizarnog ljeta tokom kog su pokušavali da se riješe Nejmara, i on njih, i u tome nisu uspjeli, teško ih je staviti u prvi ešalon favorita, međutim možda im baš takvo skidanje pritiska olakša - i daleko od toga da imaju slab tim!\nJedan od najvećih favorita i ove godine je Juventus, koji žarko želi treći "ušati pehar" u istoriji, a zbog neuspjeha iz prošle sezone odlučili su da smene Maksa Alegrija i angažuju Mauricija Sarija, sve u nadi da će donijeti atraktivniji fudbal i bolje uklopiti Ronalda.\nSvaka ekipa koja njega ima u sastavu ulazi u "najuži izbor za titulu", ali biće potrebna pomoć i ostalih lidera tima i mnogo toga će zavisiti od perioda uigravanja na "Sarriball".\n"Stara dama" za sada ne djeluje kao "onaj Napoli", koji je igrao prelijep fudbal kod Italijana, a u grupnoj fazi će odmah biti suočeni sa Atletiko Madridom, koji kod Dijega Simeonea gaji potpuno drugačiji stil igre, tako da im prvo mjesto pred nokaut fazu uopšte nije zagarantovano.\nNa kraju stigosmo i do Liverpula, branioca titule iz prošle sezone, koji ponovo ima zanimljivu grupu sa Napolijem, Salcburgom i Genom.\nVidjećemo kako će se snaći ove sezone kada su jedan od favorita, a i kako će na njih uticati paralelna trka sa peharom Premijer lige - koji navijači očekuju gotovo tri decenije. Mnogi smatraju da će fokus staviti na domaće prvenstvo, dok problematičan može da bude i nešto "manji" igrački kadar, pošto ovog ljeta praktično nisu dovodili pojačanja, a izostanak "svježe krvi" često zna da bude problem.\nOd timova koje nismo spomenuli vrijedi naglasiti da su "favoriti iz sjenke" Bajern i Totenhem, i teško je išta predvidjeti o njihovim sezonama, dok će neutralni s velikom pažnjom pratiti i Ajaks.\n"Kopljanici" su prošle sezone igrali polufinale Lige šampiona i nesrećno izgubili upravo od "pijevaca", dok su ovog ljeta ostali bez dvojice važnih igrača (De Liht i De Jong), međutim dobro su se pojačali, a Dušan Tadić još igra maestralno, što je pokazao i u kvalifikacijama.\nVrijedi napomenuti i da će se VAR tehnologija koristiti u svim mečevima Lige šampiona, kao i da se finale igra u Istanbulu - na "Olimpijskom stadionu Ataturk".\nInter - Slavija Prag (18.55) (Arena Sport 2)\nLion - Zenit (18.55) (Arena Sport 1)


- Dugujemo veliku zahvalnost ljudima iz uprave kluba koji su nam omogućili izuzetne uslove za pripreme. Svesni prioritetnog zadatka da sačuvamo Rad u eliti, svakom treningu i utakmici pristupamo sa maksimalnom ozbiljnošću i jasno definisanim zadacima svakog pojedinca koji se od njega očekuju. Zadovoljan sam zdravstvenim biltenom igrača, jer nema povređenih i primetan je voljni momenat kod svih selektiranih fudbalera – započinje razgovor strateg ekipe Rada, Slađan Nikolić.\nFudbaleri Rada su u ponedeljak pre podne radili u teretani na vežbama snage po direktivi Nikolićevog asistenta Dejana Rusmira, a onda su dva treninga odrađena na terenu u okviru hotelskog kompleksa po izuzetno lepom i prijatnom vremenu.\n- Spremamo se i za prvu proveru u Turskoj koja je zakazana za sredu, poslednjeg dana januara. Rival će nam biti mađarski prvoligaš Haladaš, koji ove godine slavi vek postojanja. Obično rezultat u pripremnim utakmicama nije od posebne važnosti, ali moja fudbalska filozofija je da svaki meč bez obzira na karakter susreta mora imati za cilj i rezultat, što nam je važno da se i psihološki i mentalno spremimo za prvenstvene izazove na proleće – smatra šef struke tima sa Banjice.\nEkipa Rada će pored Haladaša, imati još pet provera u Antaliji. Baltika je rival 2. februara, a dan kasnije litvanski Stumbras. Za 7. februar je zakazan duel sa beloruskim Dinamom iz Bresta, a završni meč je zakazan dan pred polazak za Beograd, 10. februara protiv budimpeštanskog MTK.\nJoš uvek se traži rival za 9. februar, ali je već sada jasno da će banjički superligaš imati punu mogućnost da testira svoje aktuelne potencijale tima i spremi se u potpunosti za izuzetno zahtevan zadatak u drugom delu sezone.


Hotel za Bad Soden am Taunus (Немачка) : 8 pronađenih hotela\nHotel Rheinischer Hof Bad Soden Hotel sa 4 zvezdice\nHotel ima 57 soba/e/u, i to od soba tipa total do soba tipa Room. Cene najjeftinijih soba u hotelu Hotel Rheinischer Hof Bad Soden kreću se od 4 225 dinar - Srbija . Na 13 minuta hodom udaljenosti od ...Još informacija\nHotel Bonjour Hotel sa 3 zvezdice\nNa 17 minuta hodom udaljenosti od centra, ovaj hotel u ulici Sebastian-Kneipp-Str. 9 sa pozicijom severoistok za grad Bad Soden am Taunus, idealan je za otkrivanje svih lepota grada, bez obzira da li ...Još informacija\nKur Hotel-Feldberg Hotel sa 2 zvezdice\nStil hotela Kur Hotel-Feldberg je Povoljan, a pruža pun komfor i usluge kao što su: n.a.. Nalazi se u ulici Odenwald Str. 5, pozicija mu je severoistok za grad Bad Soden am Taunus, a od centra je udal...Još informacija\nSalina Hotel Hotel sa 4 zvezdice\nPozicija ovog hotela je severoistok za grad Bad Soden am Taunus, a nalazi se u ulici Bismarckstr. 20, na samo 18 minuta hodom od centra grada.Hotel ima 57 soba/e/u, i to od soba tipa Single do soba ti...Još informacija\nHotel Rohrwiese Hotel sa 0 zvezdice\nSa kapacitetom od 36 soba/e svih kategorija (od soba tipa doubleRoom do soba tipa Room), Hotel Rohrwiese nudi cene koje se kreću od n.a. dinar - Srbija .Stil hotela Hotel Rohrwiese je Povoljan, a pruž...Još informacija\nWaldhotel Bad Soden Hotel sa 3 zvezdice\n65812 Bad Soden am Taunus -\nPozicija ovog hotela je severoistok za grad Bad Soden am Taunus, a nalazi se u ulici Sebastian-Kneipp-Straße 1, na samo 16 minuta hodom od centra grada.U hotelu Waldhotel Bad Soden pronaći ćete sve us...Još informacija\nHotel La Maison Hotel sa 4 zvezdice\nStil hotela Hotel La Maison je Luksuzan, a pruža pun komfor i usluge kao što su: n.a.. Nalazi se u ulici Sebastian-Kneipp-Straße 14, pozicija mu je severoistok za grad Bad Soden am Taunus, a od centra...Još informacija\nHotel Rheinischer Hof Hotel sa 4 zvezdice\nNa 14 minuta hodom udaljenosti od centra, ovaj hotel u ulici Am Bahnhof 3 65182 Bad Soden sa pozicijom severoistok za grad Bad Soden am Taunus, idealan je za otkrivanje svih lepota grada, bez obzira d...Još informacija\nVaš izbor: Hotel za Bad Soden am Taunus (Немачка) : 8 pronađenih hotela


nedeljni - strana 5 - Vesti - Svet Plus\nnedeljni najnovije vesti - strana 5\nNedeljni horoskop za period 9. avgust - 15. avgust 2021. godine! Pogledajte šta vas očekuje na polju ljubavi, novca, posla i zdravlja...\nNedeljni horoskop za period od 12. jula do 18. jula 2021. godine! neki će iskoristiti priliku za odmor, dok će drugi ispunjavati svoje poslovne ciljeve. Pogledajte šta vas sve očekuje u narednih sedam dana.\nNedeljni horoskop za period od 5. jula do 11. jula 2021. godine! Pogledajte šta vam zvezde poručuju na polju posla, ljubavi, zdravlja...


NACRT ZAKONA O IZMENAMA I DOPUNAMA ZAKONA O SLOBODNOM PRISTUPU INFORMACIJAMA OD JAVNOG ZNAČAJA: Organizacije civilnog društva i medija traže da se iz Nacrta zakona uklone odredbe koje bi se mogle zloupotrebiti ili naneti štetu interesu javnosti da zna\nNekoliko organizacija civilnog društva, medija i pojedinaca zatražili su od Ministarstva za državnu upravu i lokalnu samoupravu da iz Nacrta zakona o izmenama i dopunama Zakona o slobodnom pristupu informacijama od javnog značaja ukloni odredbu kojom bi se, kako tvrde, omogućila zloupotreba prava na slobodan pristup informacijama protiv organizacija, medija i pojedinaca koji deluju u javnom ili opštem interesu.\nReč je o odredbi Nacrta zakona koja predviđa da u organe vlasti spadaju i "pravno ili fizičko lice, koje obavlja delatnosti od opšteg interesa".\nPodnosioci ove inicijative - Centar za unapređivanje pravnih studija, Cilil Rights Defenders, CRIS network, Jednakost, i kao pojedinci profesor Saša Gajin i Goran Miletić - smatraju da bi istovremeno zakonom trebalo da bude omogućena potpuna i efikasna kontrola javnosti nad radom javnih preduzeća i drugih subjekata osnovanih ili finansiranih od strane organa javne vlasti, navode.\nSporno rešenje bi, kako tumače podnosioci inicijative, značilo da svako može da traži bilo koju informaciju od udruženja, medija, pa čak i pojedinaca čija aktivnost se na bilo koji način odnosi na javni ili opšti interes.\nPrimenom ovog rešenja bi se prvenstveno onemogućio rad istraživačkih novinara, nevladinih organizacija i svih drugih koji doprinose ostvarenju javnog interesa, mišljenja su podnosioci inicijative.\nPored toga, kako ukazuju, u Nacrtu se precizira da u organe javne vlasti spadaju javna preduzeća i drugi subjekti osnovani ili finansirani od strane organa javne vlasti, a naknadno dodatom odredbom predviđa da se organom vlasti ne smatra "društvo kapitala koje posluje na tržištu u skladu sa propisima o privrednim društvima, bez obzira ko je njegov član ili akcionar".\n"Ovim se van domašaja kontrole javnosti ostavlja veliki broj preduzeća o čijem poslovanju javnost ima opravdan interes da zna", smatraju podnosioci inicijative.\nNapominju da Zakon o slobodnom pristupu informacijama od javnog značaju u demokratskom društvu mora da služi kontroli rada organa javne vlasti, drugih subjekata koji vrše javna ovlašćenja i onih koji se finansiraju iz javnih prihoda.\nMeđutim, kako smatraju, prema poslednjoj verziji Nacrta zakona koja je objavljena 22. marta, zakon bi se mogao koristiti za kontrolu onih koji nemaju javna ovlašćenja, niti se finansiraju iz javnih prihoda.\n"S obzirom na veliki značaj ovog zakona za razvoj demokratije u Srbiji i ostvarenje javnog interesa kroz kontrolnu ulogu medija i nevladinih organizacija, zahtevamo da se i pre okončanja javne rasprave iz teksta Nacrta zakona uklone ona rešenja koja bi se mogla zloupotrebiti ili koja bi nanela štetu interesu javnosti da zna", naveli su podnosioci inicijative.\nIzvor: Vebsajt UNS, 05.04.2018.


U Kantonu Sarajevo sutra počinje akcija besplatne preventivne vakcinacije protiv gripe - Civilis\nU Kantonu Sarajevo sutra počinje akcija besplatne preventivne vakcinacije protiv gripe\nMinistarstvo zdravstva Kantona Sarajevo obavještava građane da akcija besplatne preventivne vakcinacije protiv gripe u sezoni 2019/2020. godine počinje sutra, 14. novembra 2019.godine.\nOve godine Zavod zdravstvenog osiguranja Kantona Sarajevo obezbijedio je finansijska sredstva za nabavku 8.000 doza vakcina. Akcija se provodi u saradnji s Javnom ustanovom “Dom zdravlja Kantona Sarajevo” i “Zavoda za zdravstvo”, pa će građanima biti omogućena vakcinacija u 76 ambulanti ove ustanove.\nRelated tags : vakcinacija besplatna vakcinacija protiv gripe\nJedna osoba je smrtno stradala, a više ih je povrijeđeno u jučerašnjem nevremenu koje je zahvatilo Semberiju, potvrđeno je u Domu zdravlja Bijeljina za Klix.ba."U proteklih 12 časova bijeljinskog d\nNastavlja se akcija prikupljanja novčanih sredstava za liječenje desetomjesečne Asje Sućeske koja je rođena s artrogripozom, rijetkom bolesti koju karakterizira ograničenost pokreta u zglobovima\nU požaru koji je jutros buknuo u prihvatnom centru "Miral" povrijeđeno je više od 40 migranata. Više od 20 migranata zbrinuto je u Kantonalnoj bolnici "Dr. Irfan Ljubijankić", dok je ostalima ukazana


VRŠAC - Pilotska akademija SMATSA do sada je odškolovala preko 2.500 pilota, a 11. septembra upisuje novu generaciju studenata. Obuka traje 24 meseca, 1163 časa teotretske i 215 časova praktične nastave na jednomotornim i dvomotornim avionima, kao i kurs za višečlanu posadu, što studentima pruža osnov da konkurišu u bilo koju kompaniju, i da nastave dalje usavršavanje.\n"Brzina, adrenalin, i sve to, a iskreno, ovo je posao koji ima kancelariju sa najlepšim pogledom. Mislim da je to glavni razlog i da nema ništa bolje. Akademija je odlična, sve je profesionalno, ne mogu da se žalim, a nisam do sad ni čuo nekoga da kaže bilo šta loše o ovoj akademiji", kaže Denis.\n"Ali smo imali priliku i zadovoljstvo i čast da Vor DMI bude postavljen upravo prvo kod nas. On omogućava siguran i bezbedan prilazak za sletanje u složenim meteouslovima kada je smanjena vidljivost, i omogućava da se avion sa svojom opremom i pilotom sigurno dovede na sletanje," ističe načelnik SMATSA Vazduhoplovne akademije Mirko Vranić.\n"To ujedno pokazuje da je poziv pilota veoma interesantan, jer nudi veliku mogućnost pronalaska zaposlenja, a samim tim sredstva uložena u kandidata vraćaju se kroz siguran posao u budućnosti koji će to omogućavati," napominje Vranić.\nIzvor: RTV (Marija Trišić), http://www.rtv.rs/sr_lat/mladi/obrazovanje/pilotska-akademija-u-vrscu-upisuje-nove-polaznike_946178.html


UREDBA O UTVRĐIVANJU OPASNOG RADA ZA DECU: Uredba se odnosi na svu decu mlađu od 18 godina, a imajući u vidu telesni i duhovni razvoj dece mlađe od 15 godina, između ostalih, posebno su naglašene i dodatne opasne delatnosti da bi se obezbedila njihova zaštita. Uz to, Uredbom se obezbeđuje zaštita dece u formalnom i neformalnom radu, u porodičnom domaćinstvu, odnosno poljoprivrednom domaćinstvu i na stručnom osposobljavanju. Učenici srednjih stručnih škola koji u okviru nastave imaju praksu, mogu biti izloženi pojedinim štetnostima i okolnostima, ali maksimalno trećinu, odnosno petinu mesečnog vremena predviđenog za rad odraslih\nIako je svima dobro poznato da mališani ne treba da rade, slika stvarnosti često je drugačija. Različite okolnosti razlozi su zašto deca, umesto da budu deca, rade – uslovi života, gubitak staratelja/roditelja, zanemarivanje u porodici...\nZato se na gradskim ulicama može videti mnogo sasvim male dece koji provode dane perući šoferšajbne ili radeći neki drugi posao, dok u seoskim sredinama maloletna deca obavljaju veoma opasne i, za njihove godine i snagu, teške poslove.\nDa bi se sprečila zloupotreba najmlađih, Vlada Republike Srbija donela je Uredbu o utvrđivanju opasnog rada za decu ("Sl. glasnik RS", br. 53/2017 - dalje: Uredba), a po rečima ministra za rad, deca u Srbiji najčešće rade u poljoprivredi. On je ukazao na to da često mališani nisu ni svesni toga da su zloupotrebljeni, ali da se ne sme i ne može dopustiti da se ta praksa nastavi, te da je zloupotreba dečjeg rada česta u porodici, gde dete nema nikakvu svest o tome da je zloupotrebljeno na bilo koji način.\nNaravno, nije svaki dečji rad i zloupotreba dečjeg rada. Sasvim je sigurno da roditelji ili staratelji u većini slučajeva neće opteretiti dete poslom koje ono ne može da obavlja zbog godina, snage i opasnosti. Da bi se otklonile nedoumice o tome koje poslove deca ne smeju da rade, Uredbom su oni precizno popisani.\nU Ministarstvu rada ističu da su to poslovi pri kojima se obavlja opasan rad, verovatno štetan po zdravlje, bezbednost ili moral dece, koji ih izlaže štetnostima ili se obavlja u okviru opasnih okolnosti ili delatnosti opasnih za decu. Uredba se odnosi na svu decu mlađu od 18 godina, a imajući u vidu telesni i duhovni razvoj dece mlađe od 15 godina, između ostalih, posebno su naglašene i dodatne opasne delatnosti da bi se obezbedila njihova zaštita. Uz to, Uredbom se obezbeđuje zaštita dece u formalnom i neformalnom radu, u porodičnom domaćinstvu, odnosno poljoprivrednom domaćinstvu i na stručnom osposobljavanju.\nSpisak poslova koje deca ne smeju da rade je prilično dugačak pa nije loše dobro ga pročitati da se ne bi desilo da roditelji, ne znajući, sopstveno dete izlože opasnosti. Tako deca ne mogu raditi kada su nepovoljni klimatski ili mikroklimatski faktori – visoka ili niska temperatura, visoka vlažnost, ne smeju biti izložena teški psihičkim i/ili fizički naporima, pa je propisano da deca starija od 15 godina odjednom mogu da podignu teret do deset kilograma, a deca mlađa od 15 godina do sedam kilograma. Deca ne smeju biti izložena visokom nivou nejonizujućeg zračenja (ultravioletnog i infracrvenog iznad graničnih vrednosti), nivou buke višim od 85 decibela, a ne smeju raditi ni u situaciji kada vibracije mogu dovesti do oštećenja zdravlja. Uz to, deca ne smeju biti izložena duvanskom dimu.\nOsim toga, mališani ne mogu raditi na poslovima u kojima postoje opasne okolnosti za decu, a mlađi od 15 godina ne mogu raditi van mesta prebivališta. Tako deca ne smeju da rade ispod zemlje, u rudnicima, kao ni prekovremeno, ali ni na saobraćajnicama, u skučenim prostorima, na visini ili u dubini, na opasnim mašinama, uređajima i oštrim predmetima, u nefiziološkom položaju tela – dugotrajno stajanje, klečanje ili u povijenom položaju.\nIz Ministarstva rada ukazuju na to da postoji i izuzetak u Uredbi, ali u ograničenom obimu, i odnosi se na stručno obrazovanje dece. Naime, učenici srednjih stručnih škola koji u okviru nastave imaju praksu, mogu biti izloženi pojedinim štetnostima i okolnostima, ali maksimalno trećinu, odnosno petinu mesečnog vremena predviđenog za rad odraslih.\nIzvor: Dnevnik, D. Mlađenović, 14.06.2017.


20. Jun 2000 14:55 (GMT+01:00)\nŠampanjac u LA\nLOS ANĐELES - Trijumfom Lejkersa nad Indijanom (116:111) u šestoj utakmici finalne serije plej - ofa prestonica filmske industrije dočekala je posle punih 12 godina ponovo bude proglašena i prestonicom "svetske" košarke. Kobi Brajant (26 skokova, deset skokova) i Šakil O Nil (41 poen, 12 skokova) da s pravom, od američkih kolega ponesu epitet legitimnih naslednika legendarnog tandema Karima Abdula Džabara i Medžika Džonsona, koji su 1988. godine doneli 11. šampionski prsten u LA.\n- Punih osam godina života sam utrošio dok nisam dočekao... Izgubio sam finale sa Orlandom, ali na kraju sam postao šampion - izjavio je Šakil O Nil, koji je pored šampionskog prstena i titule MVP regularnog dela prvenstva u svoju vitrinu dodao i trofej namenjen najboljem igraču finala. O Nil nije zaboravio da pomene i ključan udeo trenera Fila Džeksona uz reči da je došlo vreme ponovne vladavine Lejkresa.\nPored Fila Džeksona koji je stavio već sedmi prsten, prvi bez "podrške" Majkla Džordana i Skotija Pipena, slast šampionskog šampanjca ranije su osetili Robert Hori, dva puta sa Hjustonom, Ron Harper tri sa Čikagom, O Nilova zamena Džon Seli, koji je prvi igrač u istoriji sa tri različita šampionska prstena (Detroit, Čikago i Lejkersi) i Ej Si Grin, jedini aktivni član šampionskog tima jezeraša iz 1988. godine.


Korupcija bi nas, doslovno, mogla stajati glave! Žurnal - Jedina slobodna teritorija\nKako je glupost donijela virus u Mostar: Korupcija bi nas, doslovno, mogla stajati glave!\nObjavljeno: 18.03.2020. u 11:17h\nDo ovakvih situacija dovode bajadere, viskiji i kuverte koje se guraju doktorima. Do ovakvih situacija dovode kupljeni i preko veze ispolagani ispiti. Do ovakvih situacija dovode za glas dobiveni poslovi. Do ovakvih situacija dovode glasovi kupljeni za sto maraka\nPandemija, Mostar, Marko Tomaš, COVID-19


September 2019 - Rekonstrukcija\nIZMENE U PROGRAMU FESTIVALA\nFestival umetnosti na ulici „Rekonstrukcija“ otvara se večeras u 19 časova u UK „Parobrod“ (bivši „Parobrod“) izložbom i tribinom „Umetnost je na ulici – 20 godina kasnije“ kojima će se obeležiti 20 godina od prve akcije kolektivnog crtanja u Beogradu.\nFestival traje do 8. septembra, a odvija se na ulicama Dorćola, dvorištu OŠ „Kralj Petar I“, UK „Stari grad“, a umesto prvobitno planiranog Pančićevog parka, zbog nestabilnih vremenskih uslova, program se sa te lokacije seli u dvorište škole i u „Beogradski market“.\nDve izložbe ulične fotografije, čiji su autori Marija Konjikušić („Preoblikovani prostor/šetnja kroz predgrađe“) i Bojan Lacman („Disorder“) biće smeštene u dvorište OŠ „Kralj Petar I“, gde će se nalaziti i književna prostorna instalacija višestruko nagrađivanog mladog vizuelnog umetnika, Nikole Radosavljevića. Publici će na istom mestu biti ponuđeni i radovi „za poneti“ u okviru postavke „Udomi umetnost“.\nU „Beogradskom marketu“ (Žorža Klemansoa 19) će 7. i 8. septembra biti postavljena izložba fotografija Ognjena Rankovića „Brutal beton“, kao i umetnički market, čije je radno vreme od 12 do 20 časova.\nIspred „Beogradskog marketa“ odvijaće se slikanje na panelima, kao i internacionalna izložba stikera.\nMuzički program biće, takođe, smešten na više lokacija. U petak u kafe baru „16“ od 21 čas je žurka povodom otvaranja festivala, a nastupa DJ Phillie P.\nU „Beogradskom marketu“ u subotu nastupaju Feloneezy, Little Lu (19-22h), a u nedelju Andrija Milošević i Igor Jadranin (17-20 časova).\nU dvorištu OŠ „Kralj Petar I“ u subotu već od podneva pa do uveče, muziku puštaju Ktordo i Čkode, a u nedelju na istom mestu od 12 časova nastupaju Uveq i Lekr Bles, dok je za 17 časova predviđen nastup ska-rege benda „Nek’ Svira Ko ‘Oce“.\nZatvaranje festivala je u bašti Dorćol Platza, u nedelju, 8. septembra uz DJ Kopri-ja od 22 časa.\nRezultati likovnih konkursa!\nRezultati likovnih konkursa\nOrganizacioni odbor Festivala umetnosti na ulici “Rekonstrukcija” saopštava rezultate likovnih konkursa:\nPobednici konkursa za mural su: Brva (Bogdan Đokić), koji će raditi mural u Mike Alasa 34 i Maša+Jobah (Maša Avramović i Jovan Savić) koji će slikati u dvorištu OŠ “Kralj Petar I” (7-8. septembar, 12-19h).\nPobednici konkursa za live painting koji će se odvijati u Pančićevom parku na Dorćolu (7-8. septembar, 12-20h) su: Aleksandra Nikolić Vasiljević (Velvet Alex), Goran Todorović (Snout), Gianni Bannani i Boris Jovanović.\nHvala svima koji su učestvovali. Vidimo se na festivalu!\nUpad u galeriju “Stara Kapetanija”\nTribina “Jedan za sve”\nKONKURS – 2020.\nINTERVJUI – 2019.


Nove obaveze po pitanju EU licence za prevoz od danas na snazi – Kako se izmene odnose na srpske firme? - Pluton Logistics\n21. maja 2022. 21. maja 2022. Milica Milosavljevic\tlicenca za prevoz tereta, licenca za transport robe, licence za kombi vozila, licence za vozila manja od tri i po tone, licenciranje kombi prevoznika, licenciranje prevoznika, licenciranje vozila manjih od 3 5 tona, MGSI, Ministarstvo građevinarstva sabraćaja i infrastrukture, paket mobilnosti, paket za mobilnost, Paket za mobilnost EU, Pumedtrans\nNova pravila o obavezi posedovanja EU licence za prevoz tereta za motorna vozila ili kombinacije (sastavljene od vučnog vozila i prikolice) sa dozvoljenom ukupnom težinom preko 2,5 tone, koja su izazvala veliki broj nedoumica i glavoblja za prevoznike, od danas (21. maja 2022. godine) su zvanično na snazi.\nOva novina, koju je evropskom transportnom sektoru doneo Paket za mobilnost, podrazumeva da mali transporti i kurirske službe mogu da prelaze granice unutar Unije isključivo uz posedovanje odgovarajuće licence EU, koja je dosada bila potrebna isključivo za vozila preko 3,5t.\nBez obzira na činjenicu da na transportna preduzeća registrovana u Srbiji, kako su za portal PlutonLogistics ranije pojasnili u nadležnom Ministarstvu građevinarstva, saobraćaja i infrastrukture, „ove izmene nemaju nikakav uticaj“, značajan broj domaćih prevoznika i dalje je u nedoumici da li mogu biti u problemu, da li ih policija može kazniti, šta da rade ako im traže licence i na šta da se pozovu itd. O tome svedoči i veliki broj čitalaca koji se našoj redakciji javljaju sa ovim pitanjima, tražeći razjašnjenja i informacije.\nTakođe, ono što ih brine je i šta će se dalje dešavati i da li ćemo u određenom trenutku i mi kao treća zemlja biti uslovljeni da se uskladimo sa propisima Evropske unije.\nI iz Poslovnog udruženja Međunarodni transport (Pumedtrans) još jednom ističu da se nove obaveze ne odnose na prevoznike iz Srbije, ali i da je – kao i uvek kada dolazi do nekih većih izmena u međunarodnom transportu – moguće očekivati problem na terenu u prvo vreme.\nKako pojašnjava generalni sekretar Pumedtrans-a Aleksandar Spasić, prema važećim zakonskim propisima u oblasti drumskog transporta u našoj zemlji, izdavanje licence za prevoze do 3,5 tona nije ni moguće, budući da naša regulativa nije usklađena sa evropskom.\n– U ovom trenutku, naši prevoznici, kao i oni iz Makedonije, Turske i ostalih “trećih zemalja”, apsolutno nisu u obavezi da poseduju licence u pomenutom slučaju. Ipak, sve što je novo može da donese probleme, jer se postavlja pitanje da li su svi kontrolni organi dobro upoznati sa propisima, da li su uopšte informisani, da li postoji dobra namera… – kaže Spasić za PlutonLogistics dodajući da su “imali nekih prijavljenih slučajeva i dosada”.\n– Na primer, da li svi poljski policajci znaju kakve su obaveze za srpske firme? Mala je verovatnoća.\nČlanovi Pumedtrans-a koji imaju problem na terenu mogu da se jave Udruženju, a savet za sve firme je svakako da se mogu obratiti Ministarstvu građevinarstva, saobraćaja i infrastrukture Srbije, dodaje.\nNaš sagovornik ističe i da je bez sumnje očekivano da će naša zemlja u nekom trenutku uskladiti zakonsku regulativu EU propisima i po ovom pitanju, bilo da će nam – poput kodova – to biti nametnuto kao obavezno, bilo da će nadležni samoinicijativno usvojiti takve izmene.\nIz MGSI su, podsetimo, početkom aprila naveli da će „budućim izmenama nacionalnog zakonodavstva Republike Srbije, koji uređuje pristup profesiji drumskog prevoznika, u skladu sa zahtevima za zatvaranje Klastera 4, odnosno pripadajućeg Poglavlja 14 koje se odnosi na transport, sigurno doći do prilagođavanja propisa Republike Srbije propisima EU u ovoj oblasti“.\nPodsećamo da odgovor Ministarstva građevinarstva, saobraćaja i infrastukure koji smo dobili početkom aprila, možete pogledati OVDE.\nTo, ukratko, znači da ćemo u budućnosti i mi i te kako morati da brinemo sve one brige koje trenutno prevoznici u nekim drugim zemljama brinu – troškovi, kadrovi itd.\nUdruženje ČESMAD Slovačka objavilo je nedavno da je od početka godine do maja zabeležilo značajno povećano interesovanje preduzetnika koji koriste kombi vozila do 3,5 tone za prevoz robe za obuku stručne osposobljenosti i obuku u oblasti socijalnog zakonodavstva u drumskom saobraćaju. Oni upozoravaju da u slučaju nepoštovanja propisa preduzećima prete visoke kazne, što, imajući i vidu niske marže kod ovih vrsta prevoza, može da znači i gašenje firme. Zbog toga je jasno zbog čega su prevoznici morali da se dobro pripreme.\nTakva praksa, pre ili kasnije, čeka i nas.\nKakve su obaveze transportnih firmi registrovanih u EU?\nOd 21. maja mali transporteri i kurirske službe smeju da prelaze granice unutar Evropske unije isključivo uz posedovanje odgovarajuće licence EU. Vrsta motornog vozila (putnički automobil ili teretno vozilo) je pritom nebitna – računa se samo ukupna dozvoljena težina vozila koje se koristi, uključujući sve prikolice. (za transportna preduzeća koja robu voze samo unutar granica svoje zemlje NE MENJA se ništa).\nLicencu izdaje nadležni lokalni saobraćajni organ, najpre na period od deset godina.\nZa podnošenje zahteva za licencu EU za prevoz tereta moraju se obezbediti dokazi o ispunjavanju sledećih kriterijuma – uslova za otpočinjanje obavljanja delatnosti:\n• Filijala (sa poslovnim prostorijama)\n• Stručne kvalifikacije (Transportna preduzeća su dužna da obezbede da najmanje jedno zaposleno lice u preduzeću ima stručne kvalifikacije za upravljanje preduzećem za obavljanje komercijalnog drumskog transporta).\n• Finansijska sposobnost (Licencu EU za prevoz tereta mogu da dobiju samo likvidna transportna preduzeća, koja mogu da dokažu da raspolažu određenom količinom kapitala. Osnov za procenu je broj raspoloživih vozila).\n• Lična pouzdanost.\n← I lopovi „vole“ bicikle: najveće KRAĐE tereta u Evropi\nBliži se LOGIC 2022 – Predstavljamo sve detalje ovogodišnje konferencije! →\nPlaćanje kazne na licu mesta ili „lisice“ na kamione stranih prevoznika\n29. aprila 2021. Milica Milosavljevic\nTender za rekonstrukciju i proširenje luke Bogojevo do kraja juna\n5. juna 2022. 5. juna 2022. Aleksandra Kolarević\nPotpisan ugovor o projektovanju i izgradnji FRUŠKOGORSKOG koridora


Miloš Teodosić opet MVP prve faze Evrokupa\nSrpski reprezentativac drugu godinu uzastopno najbolji. Dan pošto je centar CSKA Nikola Milutinov proglašen za najkorisnijeg igrača Evrolige u decembru, još jedan srpski reprezentativac je dobio veliko individualno priznanje. Evrokup je objavio da je… »\nSrpski košarkaš i igrač moskovskog CSKA najbolji je igrač Evrolige u decembru, objavljeno je danas na sajtu tog takmičenja. Milutinov je pomogao ruskom timu da u septembru upiše šest pobeda u isto toliko mečeva, ali i da produži niz pobeda na 12… »\nEvroliga: Nikola Milutinov MVP meseca VIDEO\nSrpski centar Nikola Milutinov proglašen je za najboljeg igrača Evrolige u mesecu decembru. Nikola Milutinov je minulog meseca pružao fenomenalne partije u dresu CSKA u elitnom klupskom takmičenju. Posebno se ističe njegova uloga tokom šest… »\nSrpski košarkaš koji nastupa za ekipu CSKA izabran je za najkorisnijeg (MVP) igrača u decembru, saopšteno je iz elitnog takmičenja. Milutinov je na šest pobeda moskovskog tima imao pet dabl-dabl partija, a prosečno je beležio 12,3 poena i 12,5… »\nBARSELONA - Srpski košarkaš Nikola Milutinov izabran je za najkorisnijeg (MVP) igrača Evrolige u decembru, saopšteno je iz elitnog takmičenja. Milutinov je na šest pobeda moskovskog tima imao pet dabl-dabl partija, a prosečno je beležio 12,3 poena… »\nMilutinov odigrao mesec za pamćenje: Dabl-dabl prosek i MVP nagrada\nSrpski centar briljirao u Evroligi. Nikola Milutinov je najbolji igrač Evrolige za decembar, saopšteno je na sajtu elitnog klupskog takmičenja! Da li je uopšte bilo sumnje? Milutinov je igrao mesec iz snova pošto je pomerio granice i pokazao zašto… »\nMoskva slavi Milutinova – on i Džejms kao nekada Krstić i Kiriljenko /video/\nNikola Milutinov, srpski reprezentativac i košarkaš moskovskog CSKA imenovan je za najkorisnijeg igrača decembra u Evroligi. On je bio briljantan u poslednjem mesecu prošle godine, a laureat je preuzeo od svog saigrača, Majka Džejmsa. Milutinov je… »\nNikola Milutinov MVP Evrolige u decembru\nBARSELONA: Srpski košarkaš Nikola Milutinov izabran je za najkorisnijeg (MVP) igrača Evrolige u decembru, saopšteno je iz elitnog takmičenja. Milutinov je na šest pobeda moskovskog tima imao pet dabl-dabl partija, a prosečno je beležio 12,3 poena… »\nJedna osoba preminula na kovid odeljenju prokupačke bolnice, 37 hospitalizovano\nN1 Info pre 20 minutajoš 41 povezana\nPravda pre 9 minutajoš 29 povezanih\nPolitika pre 25 minutajoš 72 povezane


Stručnjak Opšte bolnice Bel-Medic odgovara: Koje su najčešće postporođajne komplikacije? - mojabeba.rs\n21.09.2015 Pitajte stručnjaka\nStručnjak Opšte bolnice Bel-Medic odgovara: Koje su najčešće postporođajne komplikacije?\nPorođaj, kao jedan od najbitnijih trenutaka u našem životu, sem sreće, u pojedinim momentima može da se pretvori u tragediju. Tragedije su u medicinskom smislu predstavljene pojmom porođajne komplikacije i one mogu biti lake i teške.\nTeške postporođajne komplikacije mogu da ozbiljno naruše vitalne funkcije ljudskog organizma i da dovedu čak i do smrtnog ishoda. Danas su prisutne u izuzetno malom broju, ali se ipak dešavaju, te se po broju smrti žena ,nakon porođaja procenjuje i opšte stanje zdravlja populacije.\nU najčešće komplikacije spada postporođajno krvarenje. Ono je sastavni deo svakog porođaja i na njega se ljudski organizam priprema tokom trudnoće.\nAko poprimi veće razmere od predviđenih, nastaju ponekad ozbilja stanja koja zahtevaju momentalnu intervenciju lekara akušera jer u suprotnom mogu da dovedu do nesagledivih posledica, kao što je smrt porodilje.\nSledeća je postporođajna eklampsija, pojava grčeva tela uzrokovana visokim pritiskom tokom trudnoće. Izuzetno ozbiljno stanje koje mora biti tretirano stručnom pomoći jer u suprotnom ishod je ne predvidiv.\nEmbolije, zapušenja krvnih sudova u telu, nakon prirodnog, ali češće operativnog dovršetka porođaja, carskim rezom, nisu retke i zahtevaju stručni tretman. Povrede organa koji učestvuju u činu rađanja, rascepi međice, vagine, grlića materice,ili samog zida materice, nisu nimalo naivna dešavanja koja se mogu desiti ali se dešavaju retko.\nInfekcije, bilo samih organa ili struktura tkiva koja su učestvovala u toku porođaja su naredna negativna dešavanja, upale materice, dojki, seotična stanja. Infekcije nastale nakon zaostalih delova posteljice.\nTagovi: Bel Medic depresija embolija GINEKOLOG AKUŠER Opšta bolnica Bel Medic opšte zdravlje pojava grčeva porođaj postporođajna depresija postporođajna eklampsija postporođajno krvarenje tragedije Vladimir Vajs žena\nMnoštvo parova u braku samo zbog dece\nOni su obrukali svoje roditelje: Loša deca slavnih ličnosti\nSavet stručnjaka: Šta raditi kada dete neće da jede u vrtiću?\n10.11.2015 Pitajte stručnjaka\nMirka Vasiljević o majčinstvu: Andrej nije ljubomoran na seku, puno je voli i pomaže mi oko nje\n10 феб, 2014 Poznati\nMlada glumica Mirka Vasiljević s decom stigla u Beograd, dok je njen partner Vujadin Savić zbog obaveza ostao u Nemačkoj. Ovo je prvi put da je Mir...\n18 мар, 2016 Ishrana deteta\nNije lako biti Deda Mraz: Cela plata za paketić\n24 дец, 2016 Porodica\nProdavnica igračaka u beogradskom tržnom centru, prostrana poput manjeg fudbalskog terena, pre dva dana - krcata. Tiskaju se deca, vrište, guraju s...


Izvor: RTS, 24.Feb.2020, 10:35 (ažurirano 02.Apr.2020.)\nSvake druge u Londonu se okupljaju politički i privredni predstavnici Zapadnog Balkana na poziv Evropske banke za obnovu i razvoj.\nOvo će biti četvrti samit, a ideja je da se promoviše naš region kao mesto za nova ulaganja, da se promovišu regionalni projekti i vidi šta treba uraditi kako bi se privukli novi investitori.\nEvropska banka je do sada uložila u region 12 milijardi evra, >> Pročitaj celu vest na sajtu RTS << oko 600 projekata, od čega je polovina novca u Srbiju: od infrastrukturnih projekata, preko energetike do zelene energije o kojima će se na panelu razgovarati.\nKao i pre dve godine Srbiju predstavlja premijerka Ana Brnabić, koja će imati izlaganje na panelu premijera Zapadnog Balkana.\nBrnabićeva će imati i bilateralne susrete – sastaće se sa direktorom EBRD-a Sumom Čakrabartijem, ali i sa specijalnim izaslanikom Stejt departmenta za Balkan Metjuom Palmerom i ministrom odbrane Velike Britanije.\nUslediće susret sa studentima prestižnog londonskog Imperijal koledža, sa kojima će Brnabićeva razgovarati o tome kako unaprediti ekonomiju uz pomoć tehnologije i digitalizacije.\nNoviMagazin.rs: Brnabić sutra na samitu EBRD-a u Londonu\nRadio Televizija Vojvodine: Brnabić na skupu EBRD: Region Zapadnog Balkana ima ogroman potencijal\nBlic: BRNABIĆ NA SAMITU EBRD U LONDONU Učestvuju premijeri iz regiona


Berkli: SAD zainteresirane za BiH i njen napredak u euroatlantskim integracijama\nSASTANCI Pozdravljen ostvareni napredak i reforme koje je provela Bosna i Hercegovina\nPredsjedavajući Predsjedništva BiH Bakir Izetbegović i hrvatski član Predsjedništva BiH Dragan Čović primili su danas direktora za evropske poslove Vijeća nacionalne sigurnosti SAD Vilijama Berklija (Williama Barkleyja).\nČlanovi Predsjedništva BiH izrazili su zadovolјstvo posjetom visoke američke delegacije, koja potvrđuje kontinuiranu podršku Sjedinjenih Američkih Država Bosni i Hercegovini.\nOcijenjeno je da su bilateralni odnosi prijatelјski, stabilni i čvrsti, te da ih karakterizira dugogodišnji proaktivni angažman SAD u BiH.\nGovoreći o prioritetima sadašnje američke administracije, kada je vanjska politika zemlјe u pitanju, Berkli je istakao da se ovom posjetom šalјe snažna poruka o zainteresiranosti Sjedinjenih Američkih Država za Bosnu i Hercegovinu i njen dalјnji napredak u euroatlantskim integracijama.\nOn je pozdravio ostvareni napredak i reforme koje je Bosna i Hercegovina provela i izrazio punu podršku Sjedinjenih Američkih Država u pravcu jačanja institucija, vladavine prava i demokratije.\nIstaknuta je podrška dalјnjim nastojanjima za postizanje dogovora po pitanju promjena Izbornog zakona, te je naglašena potreba da se nastave aktivnosti, kako bi se iznašlo rješenje.\nIzraženo je zadovolјstvo saradnjom u oblasti sigurnosne politike, posebno kada je u pitanju borba protiv terorizma i ekstremizma, gdje Bosna i Hercegovina i Sjedinjene Američke Države imaju partnerski odnos kao članice međunarodne globalne koalicije za borbu protiv ISIL-a.\nRazgovarano je i o aktivnostima i mjerama za suzbijanje nelegalnih migracija te o jačanju kapaciteta za registraciju, humani prihvat i tretman migranata koji se nalaze na teritoriju Bosne i Hercegovine.\nSastanku je prisustvovala i ambasadorica SAD u BiH Morin Kormak (Maureen Cormack), te v. d. zamjenika pomoćnika državnog sekretara za evropske i euroazijske poslove Metju Palmer (Mathew Palmer).\nU ime člana Predsjedništva BiH iz Republike Srpske Mladena Ivanića, sastanku je prisustvovao savjetnik Zoran Đerić, saopćeno je iz Predsjedništva BiH.\nWilliama Barkley Maureen Cormack Bakir Izetbegović Dragan Čović


Banje da ostanu u većinskom vlasništvu države\nOn je ocenio da bi privatni investitor trebalo da ulaže u prateće sadržaje kao što su, na primer, velnes i spa, a da je potrebno zadržati medicinske usluge u banjama.\nVešković je dodao da bi u bolje banje trebalo da se investira, a prodati one koje se bore za opstanak, ali da je poznato da su investitori zainteresovani za one koje uspešno posluju.\nPrema njegovim rečima, na državi je da reši problem sporova izmedju PIO fonda i specijalnih bolnica za rehabilitaciju.\nMinistar privrede Željko Sertić najavio je da će polovinom godine ponovo biti pokrenuta privatizacija banja, a plan je da bude završena do kraja 2016. godine.\nNa prethodnom javnom pozivu za privatizaciju 14 banja i specijalnih bolnica bilo je zainteresovanih investitora, ali je privatizacija obustavljena zbog sudskih sporova oko vlasništva koje država vodi sa Fondom PIO.\nNaveo je da se Ministarstvo privrede zalaže za proces privatizacije, a kojom brzinom i kojim načinom će se on odvijati zavisi od administrativnih procedura i pojedinih sudskih procesa koji su u toku.\nStevanović smatra da zaposleni u banjama u Srbiji nemaju razloga za zabrinutost.


GIK Leskovac: 11 lista odborničkih kandidata stranaka, koalicija i grupa gradjana - Dnevnik Juga\nHome / GRADOVI / Leskovac / GIK Leskovac: 11 lista odborničkih kandidata stranaka, koalicija i grupa gradjana\nGIK Leskovac: 11 lista odborničkih kandidata stranaka, koalicija i grupa gradjana\nNa zbirnoj izbornoj listi kandidata za odbornike Skupštine grada Leskovca, za izbore raspisane za 24. april, nalazi se 11 lista stranaka, koalicija i grupa građana, potvrdila je Gradska izborna komisija.\nBroj 1. nosiće lista pod nazivom Aleksandar Vučić – Srbija pobeđuje, sa 75 kandidata za odbornike,\n2. Jedinstvena Srbija – Dragan Marković Palma – 75,\n3. Socijalistička partija Srbije – Ivica Dačić – 75,\n4. Srpska radikalna stranka – dr Vojislav Šešelj -54,\n5. Nova Srbija – Velimir Ilić – 75,\n6. Za pravedni Leskovac – Demokratska stranka – 75,\n7. Socijaldemokratska stranka – dr Nenad Zdravković – 75,\n8. Romska stranka Jedinstvo – Nebojša Ajvazović – 27,\n9. Srpsko ruski pokret – Slobodan Dimitrijević – 25,\n10. “Svi za našu opštinu“ – 31 i\n11. Dveri-Demokratska stranka Srbije – 44.\nZa 75 odborničkih mesta u Skupštini grada, konkuriše 631 kandidat, što znači da se za svaku odborničku stolicu nadmeće 8,4 kandidata.\nA ko će, u sledećim sazivu lokalnog parlamenta sedeti u odborničkim klupama, odlučiće glasovi birača, kojih je, prema izvodu iz Jedinstvenog biračkog spiska na teritoriji grada Leskovca 121.067. Svoju građansku dužnost moći će da obave na jednom od 195 biračkih mesta.\nGradska izborna komisija saopštila je i da se svega pet lista sa zbirne izborne liste izjasnilo o korišćenju sredstava iz javnih izvora za pokriće troškova izborne kampanje, a da ostale imaju za to još dva dana. Podsećamo i na to da će one liste, koje na izborima ne pređu obavezni cenzus, sredstva morati da vrate.\nNa današnjoj sednici konačno je utvrđen i izgled glasačkog, odnosno kontrolnog listića. Oba su formata A4, zaštićena vodenim žigom, s tim što je glasački listić za lokalne izbore bele, a kontrolni plave boje.\nPrevious GIK Leskovac: 11 lista odborničkih kandidata stranaka, koalicija i grupa gradjana\nNext SPS Leskovac odgovorio Jedinstvenoj Srbiji


Predstavljeni rezultati projekta „Podsticanje zapošljavanja Roma i drugih marginalizovanih grupa u Beogradu” : Inkluzija\nPredstavljeni rezultati projekta „Podsticanje zapošljavanja Roma i drugih marginalizovanih grupa u Beogradu”\nPartneri na projektu „Podsticanje zapošljavanja Roma i drugih marginalizovanih grupa u Beogradu” predstavili su rezultate sprovođenja mera za podršku zapošljavanju Roma i drugih marginalizovanih i teško zapošljivih grupa u Beogradu. Projekat je deo programa Nemačke razvojne saradnje „Inkluzija Roma i drugih marginalizovanih grupa u Srbiji“ koji sprovodi Nemačka organizacija za međunarodnu saradnju GIZ u saradnji sa Ministarstvom za ljudska i manjinska prava. Zajedno sa Fondacijom „Ana i Vlade Divac“, Gradskim sekretarijatom za socijalnu zaštitu, Privrednom komorom Srbije, Akademijom Edukativa, Nacionalnom službom za zapošljavanje, Forumom Roma Srbije, SOS Dečija sela i drugim poslodavcima zaposlene su 32 osobe u 15 malih, srednjih i velikih preduzeća u Beogradu, 31 osoba je završila stručne obuke za sedam stručnih profila traženih na tržištu rada različitih firmi u Beogradu, dok je šest korisnika i korisnica dobilo grantove za opremu u cilju započinjanja i unapređivanja sopstvenog biznisa, uz stručne obuke i mentorsku podršku.\nTokom projekta pružene su tri vrste podrške koje su podrazumevale: obuke za profile tražene na tržištu rada, podršku za započinjanje sopstvenog posla i obučavanje na konkretnom radnom mestu u cilju zapošljavanja odmah nakon sprovedene obuke. Pored navedenih obuka, organizovana su dva okrugla stola sa Privrednom komorom Srbije, Nacionalnom službom za zapošljavanje i organizacijama civilnog društva na temu zapošljavanja osteljivih grupa.\n„Zahvaljujem se GIZ-u i Fondaciji ‘Ana i Vlade Divac’ na uspešno realizovanom projektu uprkos pandemiji. Sama podrška pripadnicima osetljivih grupa je prioritet Sekretarijata za socijalnu zaštitu Grada Beograda. Svima nama je bio cilj da na prvom mestu informišemo pripadnike romske nacionalne maljine o postojanju projekta i da ih motivišemo da se priključe podršci i obukama i da na taj način poboljšaju uslove života i standard svojih porodica. U saradnji sa 17 gradskih opština smo došli do korisnika i korisnica koji su, prevashodno, bili zainteresovani za obuke u domenu zanata. Sekretarijat za socijalnu zaštitu će i dalje raditi na poboljšanju položaja romske nacionalne manjine i drugih osetljivih grupa”, rekla je Nataša Stanisavljević, sekretarka Sekretarijata za socijalnu zaštitu Grada Beograda.\nFondacija „Ana i Vlade Divac” je imala zadatak da na teritoriji grada Beograda sprovede mere podrške za zapošljavanje najugroženijih/najosetljivijih grupa, uključujući Rome i Romkinje, povratnike po Sporazumu o readmisiji, žene, mlade, osobe bez stručnih kvalifikacija, bez radnog iskustva, žrtve porodičnog nasilja, mlade bez roditeljskog staranja.\n„Uprkos otežanim okolnostima i situaciji sa koronavirusom, Fondacija je posetila ljude iz različitih ugroženih grupa i podstakla ih da se priključe projektu koji im pruža priliku da unaprede živote svojih porodica i podignu životni standard. Više od 300 korisnika i korisnica iz gorenavedenih osetljivih grupa je učestvovalo u info sesijama, dok je njih 69 prošlo sve tri mere podrške. 31 osoba je završila obuke za profile tražene na tržištu rada: računovođa, rukovalac građevinskim mašinama, frizer, vodoinstalater i pedikir/manikir. Veoma smo zadovoljni brojem ljudi koji su se priključili projektu i uspešno došli do zaposlenja”, izjavio je Uroš Delić, menadžer projekta za podršku zapošljavanju u Fondaciji „Ana i Vlade Divac”.\n„Najvredniji rezultat projekta je uključivanje velikog broja korisnika i korisnica iz najosetljivijih grupa u društvu i na tržištu rada, kao i njihovo uspešno zapošljavanje. Fondacija Divac je primenila koncept podrške koji podržava program ‘Inkluzija Roma i drugih marginalizovanih grupa u Srbiji’, odnosno pristup je prilagođen svakom pojedinačnom korisniku, njihovim mogućnostima da pohađaju stručne obuke, da se zaposle ili da pokrenu sopstveni posao i on je doneo dobre rezultate u zapošljavanju. Drugi važan aspekat je multisektorska saradnja i uključivanje velikog broja partnera iz oblasti zapošljavanja i socijalne inkluzije”, izjavila je Vesna Vidojević, viša projektna menadžerka programa „Inkluzija Roma i drugih marginalizovanih grupa u Srbiji”.\nOpšti cilj projekta, koji je trajao godinu dana – od septembra 2020. do septembra 2021. godine, bio je poboljšanje ekonomskog položaja i zapošljavanja Roma i drugih teško zapošljivih i marginalizovanih grupa u Beogradu. U fokusu su bile tri mere za podršku zapošljavanju: sprovođenje stručnih obuka za profile tražene na tržištu rada, obuke na radnom mestu i zapošljavanje kod poznatih poslodavaca, odnosno dodeljivanje grantova za započinjanje sopstvenog posla.


Tag / Džihadisti / Vesti online\nMinistar unutrašnjih poslova Nebojša Stefanović ističe da se prema podacima Evropola, do sada oko 800 terorista sa prostora Zapadnog Balkana pridružilo Islamskoj državi na Bliskom istoku, ali...\nRusi likvidirali džihadiste u Dagestanu (VIDEO)\nU dagestanskom Derbentu 21. i 24. aprila likvidirano je 11 pristalica terorističke organizacije Islamska država, saopštila je u četvrtak Federalna služba za bezbednost Rusije.\n"Beli šlemovi samo šire propagandu džihadista i terorista"\nBritanski muzičar Rodžer Voters, legendarni član grupe "Pink flojd", kritikovao je kontroverznu sirijsku organizaciju "Beli šlemovi".\nSpecijalni sud u Beogradu osudio je u sredu na ukupno 67 godina zatvora sedmoricu optuženih za niz krivičnih dela terorizma i saradnju sa Islamskom državom Iraka i Levanta (Šama), kao i...\nOperacija bez presedana: U Siriji oslobođeno 34 talaca\nb92.net/BBC 0 komentara\nKako sam greškom otišao u džihadiste?\nViše od trista ljudi sa Kosova se pridružilo islamistima u "svetom ratu" u Siriji i Iraku, što je evropski rekord u odnosu na broj stanovnika. Međutim, ne uklapaju se svi u opštu predstavu o...\nSvet žmuri na leglo džihada\nPočetkom marta u Siriji su poginula još dvojica dobrovoljaca Islamske države iz BiH. Prema dostupnim informacijama, reč je o Inesu Midžiću iz Bihaća i Naseru Arnautu iz Sarajeva. Apsurd je da...


BBI banka potpisala ugovor s Razvojnom bankom za učešće u Garancijskom fondu – FENA-BIZ\nHome Vijesti BBI banka potpisala ugovor s Razvojnom bankom za učešće u Garancijskom fondu\nBBI banka potpisala ugovor s Razvojnom bankom za učešće u Garancijskom fondu\nSARAJEVO, 23. decembra (FENA) – Predsjednik Uprave Bosna Bank International (BBI) Amer Bukvić i v.d. predsjednika Uprave Razvojne banke FBiH Semir Fejzić potpisali su danas ugovor kojim je BBI banci omogućeno korištenje garantnog potencijala Garancijskog fonda u iznosu do 20 miliona KM.\nBukvić je naveo da je strateško opredjeljenje BBI banke pomoć privredi BiH, a što su kontinuirano radili u proteklih 20 godina putem različitih projekata i subvencioniranih linija za privrednike.\n– Nastavljamo sa podrškom privredi i u narednom periodu i ostajemo otvoreni za sve potrebe naših klijenata – kazao je nakon potpisivanja Bukvić.\nFejzić je rekao da su zaključivanjem tog Ugovora uspostavljeni uslovi za odobravanje finansiranja klijentima BBI banke uz korištenje garancija Garancijskog fonda FBiH kao instrumenta osiguranja 50 posto glavnice finansiranja, a na klijenta se prenosi i ukupna korist Garancijskog fonda dodatno u vidu niže profitne stope i/ili umanjenog kolaterala.\nGarantni fond se odnosi na mala i srednja preduzeća, kao i na poljoprivredu i prehrambenu industriju, za velika preduzeća, izvoznike, te obrtničke i ostale samostalne privredne djelatnosti, a u cilju ublažavanja štetnih posljedica izazvanih pandemijom virusa COVID-19, saopćeno je iz BBI banke.\nTelemach izdvojio 40.000 KM za modernu Tech Laboratoriju na ETF-u


Estrada pred bankrotom - 02.07.2020, Sputnik Srbija\nZbog rastućeg broja obolelih od virusa korona u Srbiji i regionu, mnogi zakazani nastupi i koncerti regionalnih estradnih zvezda morali su da budu otkazani. 02.07.2020, Sputnik Srbija\nvesti, život, region\n08:59 02.07.2020 (Osveženo: 14:21 13.07.2021)\n"Zbog korone mi je otkazano 40 dogovorenih koncerata. Poslednji sam put pevao 22. februara. Od tada – ništa. Bojim se da nismo te sreće i da korona nije pri kraju. Virus opet divlja, sve više događaja počinje da se otkazuje pa je od mojih 30 dogovorenih nastupa tokom leta, njih sedam već otkazano ili odloženo za neka bolja vremena. Jasno, ako ćemo ta bolja vremena uopšte i dočekati", kazao je Jasmin Stavros za Jutarnji.hr.\nU istom problemu nalaze se i Jelena Rozga i Masimo Savić, čiji su najavljivani koncerti i nastupi takođe otkazani, piše portal.\nJoško Čagalj Jole, koji je 27. juna trebalo da nastupa u Kninu, nije dobio novi termin tog svog otkazanog nastupa. Kako kaže, to je jedan od trideset otkazanih koncerata u poslednje vreme.\nPored njih, u problemu je i grupa Kolonija, kojoj je otkazana planirana letnja turneja.\n"Neki letnji nastupi otkazani su nam, a neki koji su trebali da se održe u zatvorenim prostorima, prebačeni su za kraj godine”, rekli su iz benda za pomenuti portal.\nUkoliko se u obzir uzmu i Boris Horvat, Bajaga, La Lana, Tihomir Fileš, Nenad Marčec i ostali pevači i pevačice iz regiona, ukupno je otkazano 161 koncert.\n2 Jul 2020, 10:201


Pao poljoprivredni avion iznad Apatina, pilot samo povređen\nIako okrenut naglavačke, uz lakše povrede ruke i vrata, Šegrt je uspeo napustiti letelicu kako bi dočekao dolazak pomoći. Ovaj iskusni pilot kaže da je tokom svoje dugogodišnje karijere imao nekoliko manjih incidenata i da je veoma srećan što je u ovoj nezgodi uspeo da izbegne uletanje u šumu za koju veruje da sigurno ne bi preživeo.\nMaterijalna šteta na letelici se još utvrđuje i ona će u narednim danima biti transportovana u delovima za Novi Sad. Uviđaj su izvršili policijski službenici u pratnji javnog tužioca a o događaju je obavešten Centar za utvrđivanje nesreća u saobraćaju u Beogradu čiji je će inspektor u narednom periodu utvrditi tačan uzrok pada letelice.\nViše iz ove kategorije « Veljko Šaponja u borbi za novu krunu profesionalnog svetskog šampiona\tFrancuski filmski festival "Doba sazrevanja" »


Izvoz iz Srbije na rusko tržište u prvoj polovini godine vredeo je 471 milion dolara i veći je za 24,1 odsto u odnosu na isti period 2016.\nOčekuje se da izvoz premaši milijardu dolara do kraja 2017. Na rusko tržiše u prvoj polovini 2017, najviše smo izvozili sveže jabuke, jagode, trešnje, višnje, hula hop čarape, hartiju i karton, lekove, pneumatske spoljne gume, centrifugalne pumpe, proizvode od aluminijuma.\nIzvoz prehrambenih proizvoda iz Srbije beleži rast u segmentu plasmana voća od 11 odsto, mlečnih proizvoda 6,5 odsto, povrća 10,5 odsto, mesa i prerađevina za čak 186 odsto i pića 36 odsto, rekao je Dejan Delić, direktor predstavništva PKS u Rusiji.\nUvoz iz Ruske Federacije od januara do kraja juna beleži rast od 1,6 odsto. Uvezeno je robe za 809,4 miliona dolara, najviše sirove nafte, prirodnog gasa, aluminijuma, rude gvožđa, žice od rafinisanog bakra.\nUkupna trgovinska razmena Srbije i Rusije u prvom polugođu iznosila je skoro 1,3 milijarde dolara.\nRuska Federacija je treći trgovinski partner Srbiji, a plasman srpskih proizvoda na rusko tržište karakteriše startna, cenovna, konkurentna prednost u odnosu na druge, uvozne proizvode zahvaljujući jedinstvenom, preferencijalnom trgovinskom sporazumu i bescarinskom izvozu na tržište od preko 144 miliona stanovnika.\nO značaju rezultata srpskog izvoza u Rusiju svakako govori i faktor udaljenosti od preko 2200 kilometara, koji i pored visokih transportnih troškova i uticaja na finalnu cenu proizvoda, ne ograničavaju tražnju jer je srpski proizvod je cenjen, prepoznat kao kvalitetan, ima kupca.\nTaj trend, kako ocenjuju privrednici, treba zadržati i unaprediti saradnju jer potencijal nije ni izdaleka iscrpljen.


Jeftini letovi iz Šri Lanke do Indije - Avio karte Šri Lanka Indija - eSky.rs\nAvio karte iz Šri Lanke do Indije\nPretražite letove iz Šri Lanke do Indije\nProverite najbolje prilike za letove iz Šri Lanke do Indije\nKada rezervisati letove do Indije\nDirektni letovi se obavljaju 2 dana u nedelji -\tpet.,\tsub..\nDirektni letovi s avio kompanijom:\tSriLankan Airlines (UL).\n✔ Postoje li posebne ponude za letove iz Šri Lanke do Indije na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Indije?\n✔ Ako rezervišem let iz Šri Lanke do Indije, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Indije?\nBudite sigurni, da na eSky.rs ponuda letova iz Šri Lanke do Indije uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Šri Lanka - Indija


Poskupela advokatska tarifa, najjeftinija usluga sa 6.000 skočila na 9.000 dinara | - Sandžak Danas Poskupela advokatska tarifa, najjeftinija usluga sa 6.000 skočila na 9.000 dinara – – Sandžak Danas\nHome Društvo Poskupela advokatska tarifa, najjeftinija usluga sa 6.000 skočila na 9.000 dinara\napr 14, 2021, 04:20 am\nPredsednik Advokatske komore Srbije Viktor Gostiljac izjavio je danas da će najniža cena advokatskih usluga u parničnim postupcima iznositi 9.000 dinara umesto dosadašnjih 6.000.\nGostiljac je agenciji Beta kazao da je Upravni odbor AKS usvojio izmene advokatske tarife u parničnim postupcima. “Dosadašnja najniža cena advokatskih usluga u parničnim postupcima iznosila je 6.000 dinara za podnesak i 7.500 dinara za zastupanje na ročištu od strane advokata i primenjivala se na sporove s vrednošću manjom od 450.000 dinara”, rekao je on. Prema rečima Gostiljca, izmenama advokatske tarife donja granica vrednosti spora na koji se primenjuje najniža cena se podiže na 750.000 dinara, a u svim parnicama do tog iznosa cena advokatskih usluga će nadalje biti 9.000 dinara za podnesak i 10.500 dinara za zastupanje na ročištu.\nTarifa za druge vrste postupaka, osim parničnog, nije menjana. Očekuje se da izmene advokatske tarife stupe na snagu u roku od osam dana od dana objavljivanja u Službenom glasniku.\n“Početkom marta ove godine podneli smo inicijativu da se najniža cena podneska i zastupanja u parničnom postupku podigne na dinarsku protivvrednost od 100 evra čime bi se cene advokatskih usluga izjednačile sa cenama u zemljama regiona”, rekao je Jovanović.\n“U domaćim sudovima se takođe vodi i veliki broj sporova u kojima građani tuže državu i druge korisnike budžeta u sporovima koji proizilaze iz sistemskih problema u javnom sektoru (cene vrtića, vojni penzioneri, naknade nacionalne službe za zapošljavanje). Država svake godine za ovakve sporove u budžetu izdvaja značajne sume novca, te povećani advokatski troškovi mogu uticati na pasivan odnos države i naterati je da sistemski rešava probleme koji prouzrokuju veliki broj sporova”, rekao je Jovanović.\nPrevious PostNovi Pazar: Dva smrtna ishoda, 22 nova prijema Next PostZAPLIJENA 27 TONA KOKAINA / „Više nema pljački, sada svi rade sa drogom”


Ponovo rade šalteri MUP-a za izdavanje dokumenata\nŠalteri MUP-a na kojima građani mogu podneti zahteve za izdavanje ličnih dokumenata počinju da rade 11. maja\nGrađani će na šalterima policijskih stanica moći da prijave prebivališta i boravišta, podnesu zahtev za izdavanje ličnih karata, pasoša, vozačkih dozvola, registracije vozila, oružja i državljanstva, kao i da podignu ta dokumenta.\nIz MUP-a preporučuju građanima da zahteve za prvu registraciju i promenu vlasništva vozila, promenu podataka upisanih na saobraćajnoj dozvoli i druge zahteve vezane za registraciju vozila policijskim upravama šalju preporučenom poštom.\nSpisak dokumentacije potrebne za ove poslove mogu naći na sajtu Ministarstva unutrašnjih poslova, a uz dokumentaciju potrebno je dostaviti i kontakt telefon podnosioca zahteva, preko koga će biti obavešten o terminu za uručenje dokumenata.\nU vezi sa registracionim nalepnicama za vozila, u MUP-u ističu da će se one, do 1. jula, izdavati isključivo na tehničkom pregledu vozila.\nGrađani, kao i ranije, termin za podnošenje zahteva za ličnu kartu i pasoš mogu zakazati preko portala eUprava, a lična dokumenta kojima je istekao rok važenja za vreme vanrednog stanja, važiće do izdavanja novih, za zahteve koji budu podneti u roku od 30 dana od prestanka vanrednog stanja.\nMinistarstvo unutrašnjih poslova ističe da je prilikom dolaska u policijske stanice potrebno poštovati propisane mere zaštite.


Za zaštitu životne sredine 6.200.000 dinara | Prvi Portal Bajina Bašta\nZa zaštitu životne sredine 6.200.000 dinara\n28. фебруара 2022. 28. фебруара 2022. Prvi Portal\t0 Comments Kvalitet vazduha\nIz opštinskog budžeta ove godine će biti izdvojeno više novca za zaštitu životne sredine, kaže predsednica Privremenog organa opštine Bajina Bašta Vesna Djurić.\nProgram korišćenja sredstava budžetskog fonda za zaštitu životne sredine usvojen je na sednici Privremenog organa, a odlukom o budžetu za 2022. godinu planirana su sredstva u iznosu od 6.200.000 dinara.\nPrema rečima Djurićeve, više nog uzrasta, za ovca biće izdvojeno za izradu elaborata, praćenje kvaliteta vazduha i zemljišta, edukaciju dece predškolskog i školskog uzrasta, obeležavanje značajnih datuma iz ove oblasti i nabavku polietilenskih kesa.\nZa izradu elaborata o odredjivanju zona sanitarne zaštite izvora vodosnabdevanja za vodovodni sistem Bajina Bašta opredeljeno je 700.000 dinara.\nZa program praćenja kvaliteta vazduha za ovu godinu planirano je 1.200.000 dinara, što je za 600.000 više u odnosu na prethodnu godinu.\nPoslednje merenje kvaliteta vazduha u Bajinoj Bašti vršeno je 2018. godine, saznajemo od inspektora zaštite životne sredine Dragane Jovanović. Od tada do danas gradjani su uskraćeni za informaciju kakav vazduh udišu. Takodje, treba napomenuti da se ni na jednoj benzinskoj stanici ne rade ispitivanja kvaliteta vazduha.\nZa suzbijanje ambrozije predviđeno je 300.000 dinara, a cilj je sistematsko uklanjanje invazivne vrste radi zaštite zdravlja stanovnika.\nZa program praćenja kvaliteta zemljišta čiji je cilj uspostavljanje stalne kontrole kvaliteta zemljišta, ove godine sredstva su uvećana za 600.000 dinara, pa će tako za ove namene biti izdvojeno 1.200.000 dinara.\nCena programa praćenja nivoa buke u životnoj sredini je 600.000 dinara.\nZa edukaciju dece predškolskog i školskog uzrasta čiji je cilj sticanje znanja o osnovnim ekološkim pitanjima, za ovu godinu biće izdvojeno 1.000.000 dinara, što je za 750.000 više u odnosu na 2021. godinu.\nZa nabavku polietilenskih kesa za prihvat selektovanog suvog komunalnog otpada u cilju primarne selekcije otpada obezbedjeno je 1.200.000 dinara, što je za 350.000 više nego godinu dana ranije.\nU Budžetskom fondu za zaštitu životne sredine opštine Bajina Bašta za druge aktivnosti nije predviđen novac.\n← Terenske ambulante ponovo rade\nZlatiborski okrug: Nema pacijenata na respiratorima →\n23. децембра 2021. 23. децембра 2021. Prvi Portal 0


Sa tim u vezi, zajedno sa Nadom Lazić, predale smo amandmane na Predloge zakona o izmeni Zakona o izboru narodnih poslanika, ali i Predlog zakona o izmeni Zakona o lokalnim izborima, amandmane na članove koji se odnose na učešće manje zastupljenog pola.\nIako su amandmani pravno-redakcijskog karaktera, značaj rasporeda polova na izbornoj listi može igrati značajnu ulogu u motivaciji i učešću žena na izborima. Među svakih pet kandidata po redosledu na izbornoj listi (prvih pet mesta, drugih pet mesta i tako do kraja liste) moraju biti dva kandidata – pripadnika onog pola koji je manje zastupljen na izbornoj listi.\nJednako „revolucionarno“ je bilo podnošenje amandmana na izmene Zakona o izboru narodnih poslanika, koji smo 2011. godine podnele Aleksandra Jerkov i ja. Nije bilo dovoljno hrabrosti preuzeti rizik i predati predlog kojim se garantuje 30% kandidata manje zastupljenog pola – iako je bilo jasno da su to žene. Motiv za to su bili pobeda demokratije, kao i garancija da žene posle predizborne kampanje neće nestati iz fokusa, a njihova mesta zauzeti muške kolege.\nČlan 15. Ustava Republike Srbije propisuje politiku jednakih mogućnosti, propisuje politiku jednakih šansi koja podrazumeva i usvajanje posebnih mera kojima se doprinosi ravnopravnosti muškaraca i žena. Isto propisuje i Zakon o ravnopravnosti polova, čak izuzimajući mogućnost da se uvođenje posebnih mera afirmativne akcije smatra diskriminacijom u korist jednog pola.\nZa sam kraj, na pragu pobede za još veće učešće žena na mestima odlučivanja, ponoviću rečenicu koju je izgovorila Margaret Tačer: „U politici, ako želiš da nešto bude rečeno, pitaj muškarca. Ako želiš da bude urađeno, pitaj ženu.”\nAutorka je narodna poslanica Lige socijaldemokrata Vojvodine i\nkoordinatorka Ženske parlamentarne mreže


Navijači Mančester Junajteda spremaju novi haos uoči derbija s Liverpulom - Telegraf.rs\n13/05/21 | 08:41 ≫ 09:06\nVodeći engleski mediji najavljuju dramatičan četvrtak\nNavijači Mančester junajteda planiraju novo okupljanje sa namerom da ponovo odlože derbi Premijer lige sa Liverpulom koji se igra ovog četvrtka od 21.15 časova na Old Trafordu.\nPodsetimo, okršaj velikih rivala od 2. maja odložen je nakon što je nekoliko stotina navijača Mančester junajteda upalo na teren Old Traforda, a potom i opkolilo hotel u kome su se nalazili fudbaleri oba tima.\nRazlog za protest bio je zahtev da porodica Glejzer, koja drži Junajted, proda hitno klub posle fijaska sa Superligom Evrope, ali bogati američki vlasnici nemaju nameru da usliše želju fanova.\nNovo odlaganje bi samo zakomplikovalo ionako prebukran raspored u kome je Junajted zbog prethodnog divljanja navijača bio primoran da igra četiri utakmice za sedam dana.\n"Ukradene 2 milijarde, Glejzeri napolje": Avion iznad Lidsa nosi poruku gazdama Mančester junajteda


Ekshumacija na lokaciji Kiževak (4. decembar 2020)\nU masovnoj grobnici na lokaciji Kiževak kod Raške na jugu Srbije ekshumirano je najmanje devet posmrtnih ostataka za koje se sumnja da su tela kosovskih Albanaca, saopštila je Vlada Kosova.\nRuže za Albance ekshumirane u Srbiji\nTokom obilaska te lokacije u sredu, 26. maja, predstavnik kosovske delegacije za nestala lica Ibrahim Makoli (Makolli) rekao je u obraćanju novinarima da su ekshumirani posmrtni ostaci povezani sa žrtvama masakra u Rezali kod Skenderaja.\n"Već je poznato da je ovo mesto, ovo grobnica takođe povezana sa masovnom grobnicom koja je otkrivena 2014. godine, iz koje su identifikovane 54 žrtve iz sela Rezale u Skenderaju. Postoji veza jer su u dve identifikovane osobe do sada identifikovane kao žrtve masakra u Rezali”, rekao je Makoli.\nOn je naveo da su pojedini srpski zvaničnici rekli kako sumnjaju da na teritoriji Srbije postoji 16 masovnih grobnica. Na pet lokacija su već vršena iskopavanja.\n"Tražimo za odgovore za još 11 lokacija na kojima mogu biti pronađena tela ubijenih “, rekao je Makoli.\nOn je od zvaničnog Beograda zatražio da otvori vojne arhive, jer su, prema njegovim rečima, ubistva, prenošenje tela i prikrivanje zločina izvršeno po "nalogu šefa države" (tadašnjeg predsednika Slobodana Miloševića, prim. RSE).\nJavnosti se obratio i predsednik Komisije za nestala lica Vlade Srbije Veljko Odalović koji je pozvao sve koji imaju konkretnije informacije o mogućim masovnim grobnicama da ih podele sa radnim grupama kako bi one bile proverene, napominjući da je na sastanku predstavljen plan u okviru kog je šest lokacija identifikovano kao prioritetno.\n“Zajedno ćemo raditi na tim lokacijama”, rekao je Odalović i dodao da Srbija nema razloga da prikriva bilo kakve informacije koje bi rasvetlile sudbinu nestalih lica.\nOdalović je napomenu da su sve žrtve iste bez obzira na nacionalnu pripadnost i dodao da sve muči identifikacija 350 tela koja se nalaze u mrtvačnici u Prištini.\n“Ovo je kompleksan proces ali ako ne sarađujemo nećemo imati rezultate, a porodicama ne možemo objasniti gde je problem”, naveo e on.\nDodao je i da Kosovo traži proveru još dve lokacije na teritoriji Srbije, kod Sjenice i Surdulice.\nNapomenuo je da je lokacija kod Sjenice jedan veliki prostor koji nije definisan i dodao da “svedok pod svim merama zaštite može da dođe da odredi bliže lokaciju” kako bi se počela pretraga.\n“Sve lokacije koje su stavljene na sto uz određene informacije su proveravane i tako ćemo postupati. Nije ovo lako pitanje, ovo su teške teme jer sva ova nestala lica su posledica nekih zločina, neko ih je u jednom trenutku najverovatnije ubio, mi nemamo nikave informacije o njima zato moramo da te nove informacije proveravamo”, rekao je Odalović.\nPotraga za nestalima: 'Jednoga dana postoji politička volja, a sledećeg ne'\nRanije je saopšteno da su identikfikovani posmrtni ostaci dve osobe koje su bile zakopane na lokalitetu Kiževak, i da je na osnovu DNK analize utvrđeno da se radi o albanskim civilima sa Kosova.\nRadovi na iskopavanju posmrtnih ostataka u Kiževku su zaključeni, a iz Vlade Kosova je saopšteno da su ekshumaiji, u ime kosovske delegacije u okviru Radne grupe za nestala lica, prisustvovali forenzički stručnjaci sa Kosova, kao i stručnjaci iz Srbije, te predstavnici Međunarodne komisije za nestala lica, EULEKS i Međunarodni komitet Crvenog krsta.\nU poslednjoj nedelji iskopavanja pomsmrtnih ostataka, lokaciju Kiževak su posetile i porodice nestalih lica sa Kosova.\nRadovi na iskopvanju te masovne grobnice odvijali su se u dve faze. Prva je počela 30. novembra prošle godine nakon što je Viši sud u Beogradu-Odeljenje za ratne zločine doneo naredbu kojom se određuje ekshumacija neutvrđenog broja posmrtnih ostataka na lokaciji na području rudnika “Kiževak”.\nRadovi na iskopvanju te masovne grobnice su potom obustavljeni krajem decembra 2020. zbog loših vremenskih uslova ali su nastavljeni 5. maja 2021. u okviru druge faze ekshumacije.\nLokacija Kiževak je peta masovna grobnica koja je otkrivena na teritoriji Srbije a sumnja se da se u njoj nalazi više od 18 tela ubijenih Albanaca tokom rata 1999. godine.\nPrema podacima koje je na osnovu izveštaja UNMIK-ove Kancelarije za nestala lica i sudsku medicinu objavila nevladina organizacija Fond za humanitarno pravo, a koji se nalaze i u bazi podataka YIHR, od 2001. godine na teritoriji Srbije na četiri lokacije otkrivene su masovne grobnice sa 941 telom Albanaca ubijenih na Kosovu 1999.


Italija kažnjena zbog vraćanja imigranata | EurActiv Srbija\nItalija kažnjena zbog vraćanja imigranata\nObjavljeno : 24.02.2012.\t Tweet\nEvropski sud za ljudska prava presudio je protiv Italije u slučaju vraćanja somalijskih i eritrejskih emigranata 2009. u Libiju, jer ih je vratila bez razmatranja njihovog položaja i uprkos riziku da će se sa njima u toj zemlji loše postupati. Sud je naložio Italiji da plati odštetu u visini od više hiljada evra svakom imigrantu. Rim je povodom odluke Suda saopštio da želi da vodi "jasnu, otvorenu i ispravnu" politiku o imigraciji, dok je više zvaničnika iz prethodne vlade kritikovalo tu odluku.\nEvropski sud za ljudska prava je ukazao u odluci objavljenoj 23. februara da je Italija vratila imigrante u Libiju iako se sa njima tamo moglo loše postupati. Sud je naveo da u Libiji ilegalni imigranti često završavaju u zatvorima, kao i da im je pretila opasnost da budu vraćeni u Somaliju i Eritreju, gde su, takođe, mogli biti zatvoreni i čak mučeni. Sud je saopštio da je Italija, takođe, prekršila zabranu masovnog proterivanja jer nije razmotrila pojedinačne slučajeve imigranata.\nPrema odluci suda, Italiji treba da svakom imigrantu plati 15.000 evra na ime odštete, kao i da im nadoknadi ukupno 1.575 evra na ime troškova.\nTužbu protiv Italije je u 26. maja 2009. podnelo 11 somalijskih i 13 eritrejskih državljana koji su bili među 200 imigranata koji su početkom maja te godine krenuli iz Libije u tri čamca ka Italiji. Italijanska obalska straža ih je presrela u Sredozemnom moru oko 35 kilometara južno od ostrva Lampeduza, u oblasti u kojoj je za operacije potrage i spasavanja nadležna Malta, navodi se u obrazloženju odluke.\nImigranti su odmah prebačeni na italijanske vojne brodove i vraćeni u Libiji, a da nisu ni stupili na italijansko tlo. Imigranti koji su podneli tužbu naveli su da ih italijanske vlasti nisu obavestile ni kuda idu niti su proverile njihov identitet.\nImigranti su vraćeni u Libiju i predati tamošnjim vlastima na osnovu bilarteralnih sporazuma o saradnji u suzbijanju ilegalnih migracija koje su 2008. sklopili svrgnuti libijski lider Muamer Gadafi i tadašnji italijanski premijer Silvio Berluskoni (Berlusconi).\nPrema zvaničnim podacima, između 6. i 10. maja 2009. italijanske vlasti su presrele na moru i vratile u Libiju 471 ilegalnog imigranta u skladu sa tim sporazumima. Tokom 2009. Italija je sprovela devet takvih operacija. Visoki komesarijat UN za izbeglice je dugo osuđivao praksu presretanja imigranata i njihovog vraćanja bez provere da li im je potreban azil. Sporazumi o saradnji u suzbijanju ilegalnim migracija su suspendovani počektom 2011. zbog krize i rata u Libiji.\nEvropski sud pravde je naveo da su se imigranti od tada razdvojili i da su advokati izgubili kontakt sa nekim od njih, pre svega zbog događaja u Libiji. Sud je naveo i da je dvoje tužitelja umrlo u nerazjašenjim okolnostima, kao i da je više njih dobilo u međuvremenu status izbeglica.\nItalijanske vlasti za sada nisu saopštile da li će se žaliti na odluku suda. Italijanski premijer Mario Monti je rekao da će vlasti ubuduće donositi odluke uzimajući u obzir presudu.\nMinistar za integraciju i saradnju Andrea Rikardi (Riccardi) je istakao da Italija vodi računa o "evropskoj dimenziji" italijanske politike i da će proučiti sa velikom pažnjoj odluku i na osnovu nje ramzotriti politiku o imigracijama. "Želimo da vodimo jasnu, transparentnu i ispravnu politiku o imigracijama, da nemamo šta da krijemo", rekao je Rikardi.\nIstaknuta katolička organizacije Zajednica svetog Eđidija ocenila je da je reč o istorijskoj odluci.\nViše zvaničnike prethodne, Berluskonijeve vlade kritikovalo je odluku Evropskog suda pravde, čije je sedište u Strazburu.\n"Presuda Suda u Strazburu je neprihvatljiva. To je politička presuda koja pokazuje namere Evrope koja želi da nametne propise koji ohrabruju ilegalne migracije", rekao je Federko Brikolo (Federico Bricolo), vođa poslaničke grupe Severne lige u Senatu, populističke partije koja se bori protiv prijema imigranata.\nPoslanik Severne lige u Evropskom parlamentu Mateo Salvini (Matteo) ocenio je da je odluka Suda "čista ludost", dok je vođa poslanicke grupe Berluskonijeme stranke Narod slobode Mauricio Gaspari (Maurizio Gasparri) rekao da se stiče utisak da se Evropski sud za ljudska prava rukovodi apstraktnim principima. On je naglasio da je politika koju je vodila Berluskonijeva vlada bila u skladu sa međunarodnim pravom.\n: Više povreda na radu među imigrantima u Portugaliji\n: Arapsko proleće povećalo pritisak imigranata na EU\n: EK kritikuje osam članica zbog neusklađenih imigracionih zakona\n: Poljska amnestira ilegalne imigrante\n: Holandski grad uvodi svoje imigracione propise\n: EK: Pariz i Rim nisu postupili u duhu Šengena\n: Danska pojačava kontrolu na granici


Prikazivanje članaka po tagu zajednici zajedno 2017\nutorak, 13. mart 2018. 11:09\nKroz program "Zajednici zajedno" rekonstruisan deo zgrade Doma omladine\nUređenje i rekonstrukcija dela zgrade Doma omladine u Pančevu podržala je Kompanija NIS u okviru programa “Zajednici zajedno”, a šta je tim novcem urađeno prikazano je sinoć na svečanom otvaranju manifestacije “Otvorena vrata”.\nčetvrtak, 08. mart 2018. 07:40\nRekonstrukcija mozaičkog poda u predvorju Muzeja\nU Narodni muzej Pančevo isporučene su ploče za rekonstrukciju mozaičkog poda u predvorju ove zgrade.\nsreda, 28. februar 2018. 13:41\nUručene nagrade dizajnerima plakata i info nalepnica za Zelena ostrva (FOTO)\nPredstavnici Gradske uprave i Regionalnog centra za talente, u prisustvu predstavnika JKP Higijena i škole, uručili su danas nagrade učenicima Tehničke škole “23.maj” Pančevo za dizajn plakata i nalepnica za info table za Zelena ostrva.\nsreda, 01. novembar 2017. 16:42\nPočele pripreme za izradu nove “Strategije brige o mladima na teritoriji Pančeva”\nsubota, 14. oktobar 2017. 06:15\nNIS će u Pančevu podržati pet projekata s 15 miliona dinara\nU okviru ovogodišnjeg konkursa „Zajednici zajedno“, kompanija NIS podržala je 42 projekta koji će doprineti unapređenju kvaliteta života u 11 gradova i opština širom Srbije, navodi se u saopštenju ove Kompanije.\nponedeljak, 03. jul 2017. 19:26\nNIS raspisao konkurs za finansiranje projekata u lokalnim zajednicama\nKompanija NIS raspisala je javni konkurs u okviru programa „Zajednici zajedno“ za finansiranje projekata u lokalnim samoupravama u kojima posluje, a među njima je i Pančevo.


VB: Prevaranti iz Srbije novcem iz monopola stekli milione – Opustise.rs\nNaslovna / Vesti / Svet / VB: Prevaranti iz Srbije novcem iz monopola stekli milione\nVB: Prevaranti iz Srbije novcem iz monopola stekli milione\n14. juna 2016. Autor: B92 Foto: Thinkstock\nLondon — Banda prevaranata koju čini jedan Italijan i četvoro Srba iz Notingema osuđena je na 22 godine zatvora zbog prevare novcem iz monopola teške više miliona evra.\nUkupan plen u nizu prevara koje kao da su deo nekog filma iznosi oko osam miliona evra, a članovi bande su priznali i prevare od 420.000 funti u Bristolu i jednu od 200.000 funti u Lidsu.\nVođa operacije bio je Đani Akamo (44, bez adrese), koji se predstavljao kao stručnjak za nakit i dogovarao primopredaje sa juvelirima, a saučesnici su mu bili Dušica Nikolić (45), Dragoslav Đorđević (44), Džulijano Nikolić (26) i Bruno Nikolić (27), koji žive u Notingemu.\n„Radili ste kao prava kriminalna grupa, uvek ste koristili izvidnicu i brižljivo ste planirali svoja nedela. Bila je potrebna posebna ingenioznost i trud da se izvedu ovakve stvari“, rekao je sudija na izricanju presude zbog krađe, obmane i prevare.\nAkamo je osuđen na šest godina zatvora, Dušica Nikolić je osuđena na dve i po godine zatvora, Džulijano Nikolić je osuđen na četiri godine i četiri meseca, Bruno na 22 meseca, a Dragoslav Đorđević, za koga se navodi da je rođen u Srbiji i da ima mesto prebivališta u Notingemu, osuđen je na sedam godina i četiri meseca zatvora, jer je priznao i krađu nakita vrednog 250.000 funti.\nNa suđenju je detalno opisan proces njihove prevare i opisano je kako su varali iskusne trgovce brzim zamenama svežnjeva, tako što su u „sendvič“ pravih novčanica stavljali lažne ili tako što su prekrivali reč „MONOPOL“ na novcu trakama za svežnjeve.\nLažni novac nije otkrivan ni prilikom brojanja u mašinama, a prevaranti su čak napravili i poseban sto u kome su postojale tajne pregrade u kojima su čuvali svežnjeve lažnog novca kako bi mogli da nezapaženo zamene pravi.\nPrimopredaje su ugovarane na otmenim mestima i skupim hotelima, a Džon Kaleidža, poznati juvelir prevaren za 6,1 milion funti, tokom svedočenja je rekao da mu je jedan kontakt rekao da ima „investitora koji je spreman da ‘pljune’ pet miliona evra samo na dijamante“.\nSa prodavcem su bili i telohranitelji, a nakon što su prave novčanice prošle kroz mašinu za brojanje, prevaranti su uspeli da zamene novac i „kupe“ nakit i dijamante svežnjevima dečjih novčanica od 500 „monopolskih“ evra.\n„Kada je keš ponovo proveren, bilo je jasno da nešto nije u redu. U nekom trenutku tokom primopredaje, čovek se verovatno okrenuo da ostavi mašinu za brojanje novca i došlo je do zamene. Kriminalci su brzo nestali sa dijamantima i svojim novcem“, rekao je jedan od svedoka.\nGrupa je uhapšena kraljem 2014. godine u stanu u Notingemu. Kod njih je pronađen deo nakita zakopan u saksije sa cvećen, 150.000 funti u različitim valutama i mnogo lažnog novca.\n← Prethodna vest Skinula se gola u policiji (VIDEO)\nSledeća vest → Napaljena mama u epizodi „Seks sa ćerkinim drugom“


04-06-2019 14:21 Ratni izveštaji Naoružanje Svet Planeta\nAustralijska vojska, tačnije njene vazduhoplovne jedinice u poslednje vreme koriste makete na naduvavanje identične ruskim sistemima protivvazduhoplovne odbrane (PVO) “Pancir” i “Tor”.\nOsnovni cilj ovih maketa je stvaranje navike kod australskih pilota da jasno prepoznaju ova PVO oruđa koja se danas-sutra može naći u naoružanju potencijalnog neprijatelja. Tom prilikom, bitno je vizuelno opažanje ali i prepoznavanje ciljeva preko vođenog ubojnog naoružanja koje prenosi sliku u kokpit aviona.\nReč je o sistemima kratkog dometa koji se nalaze u naoružanju ruske armije, ali i ostalih vojski širom sveta. Uglavnom su namenjeni za zaštitu kopnenih trupa na zemlji, kao i važnijih vojno-privrednih ciljeva koji mogu da budu meta vazdušnog napada. Za razliku od “Pancira” koji spada u kategoriju hibridnih raketno-topovskih sistema, “Tor” spada u čistokrvni raketni sistem PVO.\nNajnovije modifikacije ovih sistema značajno povećavaju domet raketa, njihovu količinu kao i broj jednovremeno napadnutih ciljeva. Po svojim ukupnim tehničko-taktičkih karakteristikama zapadni specijalisti ih ubrajaju u ozbiljna sredstva trupne PVO sa kojima raspolaže ruska vojska.\nPostoje izveštaji da pored australijske vojske, slične makete koriste i vojske Izraela i SAD.\nSAD su bespomoćne pred ruskom raketom "Sarmat". Više o tome čitajte OVDE.


Pet umesto sedam regiona u Srbiji — Викиновости\nBEOGRAD, 7. aprila 2010. (Beta) - Ministar ekonomije i regionalnog razvoja Srbije Mlađan Dinkić izjavio je u sredu da je osnovni razlog za izmene i dopune Zakona o regionalnom razvoju to što prvobitno predviđenih sedam statističkih regiona nije imalo ujednačen broj stanovnika.\n"Regioni u centralnoj Srbiji nisu bili ujednačeni po broju stanovnika sa regionom Vojvodine, Beograda i Kosova i Metohije, i zato smo umesto sedam predložili pet regiona koji bi bili jednake snage da bi bili uporedivi", kazao je Dinkić u Skupštini Srbije obrazlažući poslanicima predložene izmene zakona.\nOn je rekao da Vojvodina ima dva miliona stanovnika, Beogradu 1,6, Kosovo i Metohija takođe oko 1,6, a da je u prvobitno predviđena četiri regiona u centralnoj Srbiji broj stanovnika bio znatno manji. Dodao je da je odlučeno da u centralnoj Srbiji budu dva regiona koja će imati sličan broj stanovnika kao i ostali regioni.\nIzmenama zakona kao regioni određuju se: region Vojvodine, Beogradski region, region Šumadije i Zapadne Srbije, region Južne i Istočne Srbije, region Kosovo i Metohija.


Vučić: Ubistvo Ivanovića je čin terorističkog akta\n16.01.2018 13:54 | Srna\nBeograd - Predsjednik Srbije Aleksandar Vučić rekao je da je ubistvo Olivera Ivanovića u Kosovskoj Mitrovici teroristički akti i naglasio da je Srbija zatražila od Euleksa i Unmika da njeni državni organi učestvuju u sprovođenju istrage.\nNakon sjednice Savjeta za nacionalnu bezbjednost Srbije, Vučić je na konferenciji za novinare u Beogradu poručio da ubistvo neće proći nekažnjeno i da će počinioci biti uhapšeni, a ako to ne uradi Priština i međunarodna zajednica, uradiće Srbija.\n"Ako to ne urade, mi ćemo voditi svoju zasebnu istragu. Niti će ko Srbiji da baca 'packe' i deli lekcije o tome kako tobože Srbija iza toga stoji, taj film vam niko neće dozvoliti da razvijete, zato što laži i neistine i najperfidnija propaganda samo nanosi štetu zemlji", istakao je Vučić.\nOn je rekao da je za državu Sribju ovo teoristički akt i u skladu sa tim tako će se i odnositi prema tom aktu.\n"To znači da će nadležnost koju će uspostaviti naši organi pripadati Tužilaštvu za organizovani kriminal i očekujem da još danas pokrenu istražni postupak", naglasio je Vučić.\nOn je rekao da je već upućeno pismo organima Euleksa i Unimka sa zahtjevom Srbije da državni organi Srbije učestvuju u sprovođenju istrage na teritoriji Kosmeta, jer bi to značilo otkrivanje istine o ubistvu Ivanovića.\n"Sve neophodne mere Srbija će preduzeti i pronaći ubicu ili ubice", rekao je Vučić, navodeći da ne može da govori o sazanjima kojima raspolaže, ali da ima mnogo interesantnih detalja koji ukazuju na moguće počinioce.\nVučić je rekao da očekuje da organi međunarodne zajednice posao urade porofesionalno i da je to zahtijevao od visokog predstanivka EU Federike Mogerini i svih predstavnika međunarodne zajednice.\n"Ubijen je čovek koji je roditelj, suprug i koji nije pozivao na sukobe između Srba i Albanaca", naveo je Vučić.\nOn je dodao da je uvjeren da je ovo napad, ko god ga izveo Srbin, Albanac ili stranac, prije svega na porodicu Ivanović, zatim na srpski narod na Kosmetu, na sjever Kosova i na Srbiju u cjelini.\n"Ako pogledate, kome bi ubistov Ivanovića odgovaralo, svima će, čini mi se, biti jasno, ali o spekulacijama neću da govorim. Očekujem da ubice budu pronađene. Ostavile su određene tragove i to je razlog zašto Srbija traži aktivno učešće i pronalaženje počinilaca", istakao je Vučić.\nVučić je u ime Srbije, lično ime i u ime Vlade izrazio saučešće porodici Ivanovića.\nOn je naveo da je Srbija dobro razumjela prijetnje prištinskog zvaničnika Kadrija Veseljija da će albanskom vojskom ući u Niš, te poručio mu da do Niša neće stići.\nVučić je upozorio da se ovo ubistvo ne smije da iskoristiti za uvođenje kosovskih bezbjednosnih snaga na sjever Kosmeta i otimanje onoga što pripada srpskom narodu.\n"Dobro čitamo i znamo šta čine i šta rade neki", rekao je Vučić, koji je za optužbe da iza ubistva stoje srpski organi rekao da Srbiju optužuju da bi albanska čizma došla konačno na sjever.\n"Upozoravam one u Prištini i u nekim centirma moći da ne pomisle da je ovo razlog da stave čizmu na sever Ksoova, to im neće biti dozvoljeno", rekao je Vučić.\nOn je za one koji govore da vlast Srbije ubija političke protivnike, rekao da su "bijednici i jadnici, koji rade protiv svoje države".\nJU ZZZ RS – Filijala Prijedor: Oglašava slobodna radna mjesta na dan 14.11. 2018. godine\nJU ZZZ RS – Filijala Doboj: Oglašava slobodna radna mjesta na dan 14.11. 2018. godine\nJU ZZZ RS – Filijala Bijeljina: Oglašava slobodna radna mjesta na dan 14.11. 2018. godine\nJU ZZZ RS – Filijala Zvornik: Oglašava slobodna radna mjesta na dan 14.11. 2018. godine\nGruevski u nedjelju ušao u Crnu Goru i istog dana je napustio


Misa je održana na istom mestu, na trgu na kojem je Benediktov prethodnik Jovan Pavle Drugi 1979. godine poručio Poljacima da se ne plaše i ohrabrio ih da se suprostave totalitarnom komunističkom režimu. Godinu dana kasnije formiran je pokret Solidarnost, prva opoziciona organizacija u tadašnjem Varšavskom bloku. Pomenuti govor, kao i stvaranje Solidarnosti, Poljaci smatraju kao dva najvažnija događaja koja su kasnije dovela do pada komunizma. Kao i svoje prvo obraćanje po dolasku na varšavski aerodrom, na oduševljenje Poljaka, Benedikt XVI je i današnje bogosluženje počeo na odličnom poljskom jeziku, a tek kasnije prešao na italijanski.\nMeđutim, okupilo se mnogo manje vernika u odnosu na milion koliko je najavljivano. Organizatori to tumače jakom kišom. S druge strane, domaći mediji ocenjuju da je novi poglavar Rimokatoličke crkve Benedikta XVI Poljska dočekan srdačno, ali sa manje topline i masa na ulicama nego kada je u domovinu dolazio njegov prethodnik Jovan Pavle II. Benedikt XVI tokom ove prve posete tek traži put do srca Poljaka, iako ankete pokazuju da koliko je Poljacima bilo važno što je Jovan Pavle II bio Poljak, toliko im ne smeta što je novi papa Nemac. Benedikt XVI će, međutim, izbegavati da govori tokom posete nemački jezik s obzirom na istorijske resantimane, jer su u najvećem koncentracionom logoru tokom Drugog svetskog rata, Aušvicu, nacisti ubili oko milion i po ljudi, uglavnom Jevreja ali i mnogo Poljaka.\nDodatnu osetljivost izaziva i činjenica da je papa tokom rata bio regrutovan u jedinice takozvane Hitlerove mladeži. On će u nedelju posetiti Aušvić. Pre puta u Poljsku, papa je izjavio da odlazi u ovaj logor da se kao katolik pokloni žrtvama. Prolazeći pored Varšavskog geta gde su Jevreji podigli 1943 ustanak protiv Nemaca, kolona automobila je usporila i papa je sagnuo glavu u znak poštovanja. Pojedini mediji su medjutim kritikovali Benedikta XVI zašto nije zastao na tom stratištu, gde su nacisti takodje ubili mnoge Jevreje.\nCilj papine posete je i pokušaj oživljavanja vere u sve sekularnijoj Evropi. Poljska sa 95 odsto stanovništva, koji se izjašnjavaju kao katolici, slovi kao jedan od najjačih bastiona vere na koj računa Rimokatolička crkva.


Intervju: Srpski modeli o učestvovanju na reviji Dolce & Gabbana — Wannabe Man\nRevije svetski poznatih brendova čine se kao nedostižan san za mnoge modele koji dolaze iz Srbije, ali su Zoran Karan, Aleksa Gavrilović, Dejan Obradović, Petar Rašić i Toma Kovijanović zahvaljujući svojoj agenciji FOX Models imali priliku da taj san i ostvare! Ovi momci su početkom jula učestvovali na prestižnoj reviji Dolce & Gabbana koja je održana u Palermu, a puni oduševljenja i utisaka sa ovog modnog događaja za naš magazin su otkrili kako su se snašli na ovom velikom zadatku.\nWANNABE MAN: Da li je ovo prvi put da “nosite” reviju ovako velikog svetskog brenda-dizajnera?\nDEJAN OBRADOVIĆ: Prisutan sam u ovoj industriji nekih sedam godina i za to vrijeme sam imao mogućnost i zadovoljstvo da radim za nekoliko velikih brendova. Mislim da je san svakog ko se bavi modelingom da radi za nekog od velikih klijenata, uključujući Dolce & Gabbana, Armani, Moncler i slično.\nZORAN KARAN: Nije prvi put da “nosim” reviju ovako velikog svetskog brenda-dizajnera. Ovo mi je bio peti put da sam imao saradnju sa D&G, ali sam radio i za ostale svjetske brendove kao što su Daks, Brioni, Richmond, PP, Missoni…\nPETAR RAŠIĆ: Jeste, prvi put mi je, a i velika čast da baš ja nosim stvari tako velikog brenda.


Opšta bolnica Valjevo od srede imunizuje građane - Valjevo\nPosted by: REDAKCIJA VALJEVSKA POSLA in Valjevo 7. April 2021.\tComments Off on Opšta bolnica Valjevo od srede imunizuje građane\nOpšta bolnica Valjevo koja sprovodi imunizaciju građana po planu Ministarstva zdravlja, od srede 7. aprila, narednih 14 dana, sprovodiće imunizaciju građanstva. U holu Centra za kulturu od 8 časova ujutru, svim građanima koji nisu prijavljeni, do sada, preko portala E Uprava, biće omogućeno da se vakcinišu. Dakle, svako ko želi, da se vakciniše vakcinom kineskog proizvođača “Sinofarm”, a do sada se nigde nije prijavljivao, ima priliku da u narednih 14 dana to iskoristi. Kako se ne bi stvarale gužve, prema dnevnim planovima, dnevno će biti vakcinisano po 30 zainteresovanih.\nUkoliko građani pokažu veće interesovanje svakako će im biti omogućeno da prime dozu vakcine.\nBolnica Opšta bolnica Valjevo Revakcina Vakcina Vakcinacija Valjevo\t2021-04-07\nTagged with: Bolnica Opšta bolnica Valjevo Revakcina Vakcina Vakcinacija Valjevo\nPrevious: Posadi svoj hlad i u Valjevu\nNext: Danas počinje vakcinacija bez prethodne prijave


Razmotriti cene putarina u okruženju – Nadlanu.com\nRazmotriti cene putarina u okruženju\nBEOGRAD, 26. maja 2010. (Beta) - Ministar za infrastrukturu Srbije Milutin Mrkonjić izjavio je u sredu da pre odluke o poskupljenju putarine u Srbiji treba prikupiti informacije o cenama u okruženju.\n"Neophodna je i analiza šta donosi kao krajnji efekat poskupljenje. To su osetljive stvari i ne treba o njima odlučivati ishitreno", izjavio je Mrkonjić, a navodi se u saopštenju Ministarstva za infrastrukturu.\nJavno preduzeće Putevi Srbije zatražilo je od Vlade Srbije poskupljenje putarina za 11 odsto. Kako navode u Putevima Srbije, razlog za poskupljenje je jer su u februaru 2009. godine snižene cene putarina za vozila sa stranim registarskom tablicama za 40 odsto i time izjednačena za cenom putarine za domaća vozila.\nU tom preduzeću navode i da je poslednja promena cena putarine bila u 2008. godini. Ukoliko Vlada Srbije prihvati predlog, putarina za putnička vozila, na primer od Beograda do Niša poskupeće sa 730 dinara na 810 dinara. Od Beograda do Šida putarina za sada košta automobile 340 dinara, a za šlepere 2.050 dinara.


Poseta predstavnika evropske dijaspore Srbije Briselu › Serbian Institute for Public Diplomacy\nPoseta predstavnika evropske dijaspore Srbije Briselu\nSa zadovoljstvom Vas obaveštavamo da je projekat Srpskog instituta za javnu diplomatiju, pod nazivom “Poseta predstavnika evropske dijaspore Srbije Briselu” podržalo Ministarstvo za dijasporu Republike Srbije na konkursu organizovanom novembra 2008. godine.\nOd 3 do 4. decembra predstavnici organizacija i klubova dijaspore Srbije iz različitih EU zemalja će imati prilike da posete Brisel. Poseta će obuhvatiti mini-seminar o procesu donošenja odluka u EU i lobiranju, zatim posetu EU institucijama uz prisustvo predstavnika Ministarstva za dijasporu kao i koktel u Srpskom institutu za javnu diplomatiju.\nUčesnici projekta će imati priliku da se susretnu kako sa poslanicima Evropskog Parlamenta zemalja u kojima žive, tako i da razmene iskustva sa svojim sunarodnicima koji žive u različitim zemljama Evropske unije, uz direktnu interaktivnu komunikaciju sa predstavnicima Ministarstva za dijasporu. Na taj način projekat će umrežiti i povezati evropsku dijasporu Srbije u okviru konkretnih akcija u centru evropskih političkih, kulturnih i ekonomskih zbivanja – Briselu.\n“Poseta predstavnika evropske dijaspore Srbije Briselu” nastoji da konkretizuje sistematske napore Ministarstva za dijasporu da se poboljša položaj dijaspore Srbije u zemljama EU na političkom, ekonomskom i socijalnom planu. Projekat će poslužiti kao prvi korak u uspostavljanju saradnje između srpskih aktera u rasejanju i evropskih institucija kako na strateškom, tako i na operativnom nivou. Time bi se uticalo na ostvarenje brojnih interesa naših ljudi u zemlji i rasejanju.